Q=3	C=0	SS=1	LS=1	PS=1	DC=0	LC=0	SD=0	BS=1	G0=37	G1=32	G2=22	DLID=az_RU	BODY=Гој гаршылашдырмалар сизә вә башгаларына Мүгәддәс Китаб һәгигәтини өјрәнмәјә көмәк етсин | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кинјаруанда кирунди кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nМәҝәр сиз Иса Мәсиһин јер үзүндә јашамыш ән бөјүк Мүәллим олдуғу илә разы дејилсиниз? Ола билсин, сиз дә онун бәзи тәлим үсулларыны тәглид едәрәк суаллардан вә мәсәлләрдән истифадә едирсиниз. Бәс һеч фикир вермисиниз ки, о, тәлим верәркән тез-тез гаршылашдырмалардан истифадә едирди?\nБир чох инсанлар да данышаркән гаршылашдырмалардан истифадә едирләр. Бәлкә, сиз дә чох вахт гејри-ихтијари олараг белә едирсиниз. Мәсәлән, ола билсин, бу кими ҹүмләләр ишләдирсиниз: «Онлар дејирдиләр ки, бүтүн мејвәләр јетишиб, анҹаг бунлар һәлә калдыр». Јахуд да: «Балаҹа оланда о, елә утанҹаг гыз иди, амма инди чох үнсијјәтҹилдир».\nБу кими һалларда әввәлҹә факт вә ја фикир тәгдим олунур; амма, анҹаг, лакин, әксинә вә ја диҝәр тәрәфдән кими сөзләрдән сонра мәлумат әлавә етмәклә гаршылашдырма едилир. Фикирләри бу ҹүр ифадә етмәк тәбии сәсләнир вә башгалары дејиләнләри ајдын баша дүшүр.\nҺәтта бәзи дилләрдә вә ја мәдәнијјәтләрдә гаршылашдырмалардан истифадә едилмәсә дә, онларын маһијјәтини дәрк етмәк јахшы оларды. Нә үчүн? Чүнки Аллаһын илһамланмыш Кәламында онлара чох раст ҝәлинир. Иса гаршылашдырмалардан тез-тез истифадә едирди. Ҝәлин онлардан бәзиләринә нәзәр салаг: «Чырағы јандыранда ону сәбәт алтына гојмурлар, әксинә, ачыг јерә гојурлар». «“Зина етмә”, — дејилдијини ешитмисиниз. Мән исә сизә дејирәм: гадына бахыб она гаршы шәһвәтлә аловланан һәр бир адам...». «“Ҝөз әвәзинә ҝөз вә диш әвәзинә диш”, — дејилдијини ешитмисиниз. Мән исә дејирәм: пис адамдан әвәзини чыхма, амма ким сәнин сағ јанағына силлә вурарса, о бири јанағыны да она чевир» (Мат. 5:15, 27, 28, 38, 39).\nОхшар гаршылашдырмалар Мүгәддәс Китабын диҝәр китабларында да вар. Онлар фикри баша дүшмәјә көмәк едир, јахуд нәјисә ән јахшы тәрздә етмәјин үсулуну ҝөстәрир. «Еј аталар, сиз дә өвладларынызы гәзәбләндирмәјин, анҹаг онлары Рәббин тәрбијә вә өјүдү илә бөјүдүн» (Ефес. 6:4, Мүгәддәс Китаб Ширкәти, 2009). Һәвари Павел садәҹә олараг атанын (јахуд ана) өвладыны Аллаһын тәрбијәси илә бөјүтмәли олдуғуну јаза биләрди, бу да мүдрик вә дүзҝүн оларды. Лакин «өвладларынызы гәзәбләндирмәјин, анҹаг онлары Рәббин тәрбијә вә өјүдү илә бөјүдүн» гаршылашдырылмасы сајәсиндә фикир даһа ајдын баша дүшүлүр.\nПавел бу фәслин нөвбәти ајәләриндә јазмышды: «Мүбаризәмиз ган вә әтә гаршы дејилдир, анҹаг... сәмави аләмдә олан пис руһи гүввәләрә гаршыдыр» (Ефес. 6:12, Инҹил, 1996). Бу гаршылашдырма чох ҹидди мүбаризә апармалы олдуғумузу анламаға көмәк едир. Бәли, биз инсанлара гаршы мүбаризә апармамалы, әксинә, пис руһи гүввәләрә гаршы мүбаризә апармалыјыг.\nҺәвари Павелин «Ефеслиләрә мәктуб»унда бир чох башга гаршылашдырмалара да раст ҝәлмәк мүмкүндүр. Бу барәдә дүшүнмәк бизә Павелин сөзләринин мәғзини вә нә етмәли олдуғумузу даһа ајдын баша дүшмәјә көмәк едә биләр.\nЈәгин, бу мәгләјә әлавә едилмиш вә «Ефеслиләрә мәктуб»ун 4 вә 5-ҹи фәсилләриндә истифадә олунан гаршылашдырмалардан ибарәт чәрчивәни нәзәрдән кечирмәк сизин үчүн хош вә фајдалы олаҹаг. Бу гаршылашдырмалардан һәр бирини охујанда шәхсән сизә неҹә аид олдуғу барәдә дүшүнүн вә өзүнүздән сорушун: «Әслиндә, мән буна неҹә јанашырам? Бу вә ја диҝәр вәзијјәтләрдә неҹә реаксија ҝөстәрирәм? Башгалары бу гаршылашдырманын һансы һиссәсини мәни аид едәҹәкләр?» Ишдир, гәнаәтә ҝәлсәниз ки, бу гаршылашдырмаларын һансыса һиссәси үзәриндә ишләмәлисиниз, онда өјрәндикләринизи тәтбиг етмәјә чалышын. Гој бу гаршылашдырмалар сизә фајда ҝәтирсин.\nЈахуд да һәмин чәрчивәни аиләви ибадәт заманы мүзакирә едә биләрсиниз. Әввәлҹә, аиләнин бүтүн үзвләри гаршылашдырмаларын һамысыны охуја биләр. Сонра бир нәфәр гаршылашдырманын биринҹи һиссәсини хатырлада, диҝәрләри исә икинҹи һиссәдәки фикри тамамламаға чалыша биләрләр. Бунун сајәсиндә аиләви мүзакирәниз хош кечәҹәк вә икинҹи һиссәдәки фикирләри даһа јахшы тәтбиг едә биләҹәксиниз. Бәли, бу кими гаршылашдырмалары арашдырмаг ҝәнҹләрә вә јашлылара һәм аиләдә, һәм дә диҝәр јерләрдә әсил мәсиһчи кими давранмаға көмәк едәҹәк.\nБу гаршылашдырмаларын икинҹи һиссәсини хатырлаја биләрсинизми?\nГаршылашдырмаларын ваҹиблијини нә гәдәр чох дәрк етсәниз, Мүгәддәс Китабы охујанда онларын мәнасыны бир о гәдәр дә јахшы баша дүшәҹәк вә хидмәтиниз үчүн фајдалы олдуғуну ҝөрәҹәксиниз. Мисал үчүн, ев саһибинә белә демәк олар: «Чохлары һәр бир инсанда өлмәз руһ олдуғуну дејир, анҹаг ҝөрүн бу барәдә Аллаһын Кәламында нә дејилир». Јахуд да Мүгәддәс Китабы өјрәнән инсана демәк олар: «Бизим әразидә инсанларын чоху ҹәһәннәмин мөвҹуд олдуғуна инанырлар, лакин ҝәлин бахаг бу барәдә Мүгәддәс Китабда нә јазылыб. Бәс сиз нәјә инанырсыныз?»\nБәли, Мүгәддәс Јазыларда бизә Аллаһын јолу илә ҝетмәјә көмәк едән чохлу ибрәтамиз гаршылашдырмалар вар. Вә биз гаршылашдырмалардан истифадә едәрәк башгаларына Мүгәддәс Китаб һәгигәтини дәрк етмәјә көмәк едә биләрик.\n«Ефеслиләрә мәктуб»ун 4 вә 5-ҹи фәсилләриндән бәзи гаршылашдырмалар\nБу чәрчивәни аиләви ибадәтиниздә истифадә етмәјә чалышын!\n«Даһа инсанларын фырылдағы... усталыгла ујдурдуғу јаланындан доған һәр ҹүр тәлим күләјинин ора-бура апардығы... ушаг кими олмајаг» (4:14).\n«Анҹаг бир-биримизә һәгигәти сөјләјәрәк јығынҹағын башы олан Мәсиһә доғру һәр шејдә мәһәббәтлә инкишаф едәк» (4:15).\n«[Милләтләрин] зеһни гаранлыгдадыр,.. дашүрәкли олдугларына ҝөрә» (4:18, 19).\n«Лакин сиз Мәсиһи белә танымамысыныз, әлбәттә, әҝәр сиз, доғрудан да, ону динләјиб ондан өјрәнмисинизсә» (4:20, 21).\n«Әввәлки давраныш тәрзинизә хас олан... көһнә шәхсијјәти әјниниздән [чыхармалысыныз]» (4:22).\n«[Анҹаг] әглинизи һәрәкәтә ҝәтирән гүввә илә јениләшмәли,.. јени шәхсијјәтә бүрүнмәлисиниз» (4:23, 24).\n«Оғурлуг едән даһа оғурлуг етмәсин» (4:28).\n«[Әксинә,] фајдалы ишлә мәшғул олараг әлинин зәһмәти илә долансын, беләҹә, корлуг чәкәнә дә әл тута билсин» (4:28).\n«Гој дилиниздән һеч бир пис сөз чыхмасын» (4:29).\n«Анҹаг... иманы мөһкәмләндирән сөз сөјләјин» (4:29).\n«Гој кин, һирс, гәзәб, гышгырыг, тәһгирамиз данышыг, үмумијјәтлә һәр ҹүр пислик сиздән узаг олсун» (4:31).\n«[Амма] бир-биринизә гаршы хејирхаһ, шәфгәтли олун... бир-биринизи үрәкдән бағышлајын» (4:32).\n«Ҹинси әхлагсызлығы, һәр ҹүр натәмизлији вә ја аҹҝөзлүјү дилинизә белә ҝәтирмәјин» (5:3).\n«Әксинә, Аллаһа шүкүр един» (5:4).\n«Сиз бир вахтлар зүлмәт идиниз» (5:8).\n«Амма инди Ағамыза мәхсус олдуғунуз үчүн нурсунуз» (5:8).\n«Онларла зүлмәтин јарарсыз ишләриндә әлбир олмајын» (5:11).\n«Әксинә, онлары ифша един» (5:11).\n«Диггәтли олун, дүшүнҹәсизләр кими [һәрәкәт етмәјин] (5:15).\n«[Әксинә,] мүдрикләр кими һәрәкәт един вә... вахтынызын гәдрини билин» (5:15, 16).\n«Бундан сонра ағылсыз давранмајын» (5:17).\n«[Лакин] Јеһованын ирадәсини даима гаврајын» (5:17).\n«Шәрабдан сәрхош оланаҹан ичмәјин, чүнки бу әјјашлыға ҝәтириб чыхарыр» (5:18).\n«Әксинә, мүгәддәс руһла долун» (5:18).\n«Јығынҹаг бүтүн ҝөзәллији илә, ләкәсиз, гырышсыз вә саирәсиз... онун [Мәсиһин] гаршысына чыхсын» (5:27).\n«[Амма] мүгәддәс шәкилдә вә исмәтлә» (5:27).\n«Ахы елә бир адам јохдур ки, өз бәдәнинә нифрәт етсин» (5:29).\n«Әксинә, инсан өз бәдәнинин гејдинә галыр, ону әзизләјир; Мәсиһ дә јығынҹаға белә гајғы ҝөстәрир» (5:29).


Q=3	C=0	SS=0	LS=1	PS=0	DC=1	LC=0	SD=0	BS=2	G0=114	G1=97	G2=43	DLID=az_RU	BODY=Аллаһын фүсункар әнамы | Тәлим\nДИЛИ: Aзәрбајҹан (кирил әлифбасы) Јава дили Јапонија жест дили Австралија жест дили Азәрбајҹан (латын әлифбасы) Америка жест дили Ангола жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Кирибати Колумбија жест дили Литва Македонија Мексика жест дили Непал Ниас Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг иврит илок инҝилис исланд испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) ламба латыш луганда макуа малагаси малај малајалам маратһ мајја маҹар михе монгол море нгангела ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јапон јунан ҝүрҹү Һаити креолу һилигајнон һинд һири-моту әрәб өзбәк\n«Бу фүсункар әнам үчүн Аллаһа шүкүрләр олсун!» (2 КОР. 9:15).\nНӘҒМӘ: 121, 63\nМәсиһин мәһәббәти бизи нә етмәјә тәшвиг едир?\nАллаһын мәһәббәти бизи гардашларымыза неҹә јанашмаға тәшвиг едир?\nНәјә ҝөрә Аллаһын бизи бағышламасы бизи дә башгаларыны бағышламаға тәшвиг етмәлидир?\n1, 2. а) Аллаһын фүсункар әнамына нә дахилдир? б) Бу мәгаләдә һансы суаллары нәзәрдән кечирәҹәјик?\nБӘШӘР өвладларына ән мөһтәшәм һәдијјәни Јеһова Аллаһ вериб. О, мәһәббәтдән ирәли ҝәләрәк јеҝанә Оғлуну јер үзүнә ҝөндәриб (Јәһ. 3:16; 1 Јәһ. 4:9, 10). Һәвари Булус буну Аллаһын фүсункар әнамы адландырмышды (2 Кор. 9:15). Бәс нәјә ҝөрә?\n2 Булус билирди ки, Мәсиһин мүкәммәл гурбанлығы Аллаһын бүтүн мөһтәшәм вәдләринин јеринә јетәҹәјинә зәманәт верир. (2 Коринфлиләрә 1:20 ајәсини охујун.) Беләликлә, бу фүсункар әнама Јеһованын Иса Мәсиһ васитәсилә бизә етдији бүтүн јахшылыглар вә ҝөстәрдији мәһәббәт дахилдир. Һәгигәтән дә бу әнам о гәдәр һејрәтамиздир ки, ону сөзлә ифадә етмәк гејри-мүмкүндүр. Бәс бу әнам биздә һансы һиссләри доғурмалыдыр? 2016-ҹы ил мартын 23-дә, чәршәнбә ҝүнү кечириләҹәк Мәсиһи анма мәрасими әрәфәсиндә бу әнам бизи нәјә тәшвиг етмәлидир?\nАЛЛАҺЫН ХҮСУСИ ӘНАМЫ\n3, 4. а) Һәдијјә аланда һансы һиссләри кечирирсиниз? б) Алдығыныз хүсуси һәдијјә һәјатынызы неҹә дәјишә биләр?\n3 Инсан һәдијјә аланда үрәјини хош һиссләр бүрүјүр. Лакин бәзи һәдијјәләр о гәдәр хүсуси, о гәдәр гијмәтли олур ки, инсанын бүтүн һәјатыны дәјишир. Тутаг ки, ҹинајәт төрәтдијинизә ҝөрә сизи едам етмәлидирләр. Амма гәфләтән ҹамаатын арасындан танымадығыныз бир адам чыхыр вә сизә кәсилән ҹәзаны өз үзәринә ҝөтүрүр. Тәсәввүр един, о, сизин әвәзинизә өлмәјә һазырдыр. Бәс әҝәр кимсә өз өмрүнү сизә бағышлајырса, бунун мүгабилиндә сиз нә етмәлисиниз?\n4 Шүбһәсиз ки, бу ҹүр фәдакар мәһәббәт сизи отуруб дүшүнмәјә, һәјатынызы дәјишмәјә вадар едәҹәк. Сизи әлиачыг олмаға, инсанларла мәһәббәтлә давранмаға, һәтта сизә гаршы һагсызлыг едәнләри бағышламаға тәшвиг едәҹәк. Һәјатыны уғрунузда гурбан верән инсана бүтүн өмрүнүз боју өзүнүзү борҹлу һесаб едәҹәксиниз.\n5. Аллаһын фидјә әнамы нәјә ҝөрә башга бәхшишләрдән гат-гат дәјәрлидир?\n5 Анҹаг Јеһованын Иса Мәсиһ васитәсилә бизә тәгдим етдији әнам бу нүмунәдә тәсвир олунан бәхшишдән гат-гат дәјәрлидир (1 Бут. 3:18). Чүнки ҝүнаһы мирас алдығымыза ҝөрә һамымыз өлүмә мәһкум олмушуг (Ром. 5:12). Мәһәббәтдән ирәли ҝәләрәк Јеһова Исаны јер үзүнә ҝөндәрди ки, һәр кәсин әвәзинә өлүмү дадсын (Ибр. 2:9). Јеһова бизим јалныз һәјатымызы хилас етмәди. О, өлүмүн сәбәбини әбәдилик арадан галдырмаг үчүн зәмин јаратды (Әшј. 25:7, 8; 1 Кор. 15:22, 26). Исаја иман едәнләрдән бәзиләри Аллаһын Падшаһлығынын тәбәәләри кими јер үзүндә әбәдијјән сүлһ вә әмин-аманлыгда јашајаҹаглар, бәзиләри исә һәмин Падшаһлыгда Мәсиһлә бәрабәр идарә едәҹәкләр (Ром. 6:23; Вәһј 5:9, 10). Јеһованын вердији бу әнама даһа нәләр дахилдир?\n6. а) Јеһованын әнамына дахил олан һансы немәтләри сәбирсизликлә ҝөзләјирсиниз? б) Аллаһын әнамы бизи нәјә тәшвиг едир?\n6 Јеһованын вердији әнама бүтүн хәстәликләрин сағалмасы, јер үзүнүн Ҹәннәтә чеврилмәси вә өлүләрин дирилмәси дахилдир (Әшј. 33:24; 35:5, 6; Јәһ. 5:28, 29). Сөзсүз ки, биз Јеһованы вә Онун әзиз Оғлуну бу фүсункар әнама ҝөрә чох севирик. Анҹаг Аллаһын мәһәббәти бизи һәм дә 1) Исанын изи илә ҝетмәјә, 2) баҹы-гардашларымыза мәһәббәт ҝөстәрмәјә вә 3) башгаларыны үрәкдән бағышламаға тәшвиг едир. Ҝәлин ҝөрәк неҹә.\n«БИЗӘ ТӘКАН ВЕРӘН ГҮВВӘ МӘСИҺИН МӘҺӘББӘТИДИР»\n7, 8. Мәсиһин мәһәббәти биздә һансы һиссләри доғурмалыдыр вә бу, бизи нәјә тәшвиг етмәлидир?\n7 Әввәла, биз Мәсиһ үчүн јашамалыјыг. Һәвари Булус демишди: «Бизә тәкан верән гүввә Мәсиһин мәһәббәтидир». (2 Коринфлиләрә 5:14, 15 ајәләрини охујун.) Булус баша дүшүрдү ки, Мәсиһ үчүн јашамасаг, онун мәһәббәтини газана билмәрик. Аллаһын бизим үчүн етдикләрини баша дүшәндә, Онун мәһәббәти үрәјимизи риггәтә ҝәтирәндә сидги-үрәкдән Иса Мәсиһ үчүн јашамағы арзулајаҹағыг. Бу арзумузу әмәлдә неҹә ҝөстәрә биләрик?\n8 Јеһованы севәнләр Мәсиһдән нүмунә ҝөтүрмәли, онун изи илә ҝетмәлидирләр (1 Бут. 2:21; 1 Јәһ. 2:6). Итаәткарлығымызла биз Аллаһы вә Мәсиһи севдијимизи ҝөстәририк. Мәсиһ демишди: «Мәни севән адам мәним әмрләрими гәбул едиб онлара әмәл едир. Мәни севән адамы Атам да севәҹәк, мән дә ону севәҹәјәм вә өзүмү она ачыг-ашкар ҝөстәрәҹәјәм» (Јәһ. 14:21; 1 Јәһ. 5:3).\n9. Биз һансы тәһлүкә илә үз-үзәјик?\n9 Мәсиһин өлүмүнүн анма мәрасими заманы јахшы оларды ки, өз һәјатымыза нәзәр салаг. Өзүнүздән сорушун: «Һәјатымын һансы саһәләриндә һәмишә Мәсиһин изләри илә ҝедирәм? Бәс һансы саһәләрдә јахшылашмалыјам?» Бу дүнја даима бизә тәсир ҝөстәрдијинә ҝөрә өзүмүзү јохламаг олдугҹа ваҹибдир (Ром. 12:2). Еһтијатлы олмасаг, биз бу дүнјанын философларындан, һәтта мәшһур инсанларындан вә ја идман улдузларындан өрнәк алмаға башлајаҹағыг (Кол. 2:8; 1 Јәһ. 2:15—17). Бәс өзүмүзү бундан неҹә ҝөзләјә биләрик?\n10. Анма мәрасими заманы өзүмүзә һансы суаллары вермәлијик вә бу, бизи нәјә тәшвиг етмәлидир? (Мәгаләнин әввәлиндәки шәклә бахын.)\n10 Анма мәрасими заманы јахшы оларды ки, палтар долабымыза ҝөз ҝәздирәк, гулаг асдығымыз маһнылара вә бахдығымыз филмләрә диггәт јетирәк, һәмчинин компүтеримиздә, телефонумузда вә планшетимиздә олан мәлуматлары саф-чүрүк едәк. Ҝејим долабыныза бахаркән өзүнүздән сорушун: «Исанын олдуғу јерә бу ҝејимдә ҝетсәјдим, өзүмү раһат һисс едәрдим?» (1 Тимутијә 2:9, 10 ајәләрини охујун.) «Ҝејимим мәним Мәсиһин давамчысы олдуғуму ҝөстәрир?» Биз һәмчинин маһны вә кино илә бағлы өзүмүзә бу ҹүр суаллары верә биләрик: «Иса мән бахдығым кинолара бахарды вә ја гулаг асдығым маһнылара гулаг асарды? Әҝәр о, мәним телефонуму вә ја планшетими ҝөтүрсәјди, орада ҝөрдүкләри мәни утандырмазды ки?» Видео ојунларына ҝәлдикдә өзүмүздән соруша биләрик: «Нәјә ҝөрә бу ојуну хошладығымы Исаја изаһ етмәјә чәтинлик чәкәрдим?» Әҝәр биз Јеһованы севириксә, нә гәдәр баһалы олса да, Мәсиһин шаҝирдинә јарашмајан һәр бир шеји рәдд едәҹәјик (Һәв. 19:19, 20). Биз һәјатымызы Јеһоваја һәср едәндә сөз вермишдик ки, артыг өзүмүз үчүн јашамајаҹағыг, Мәсиһә шәрәф ҝәтирмәк үчүн јашајаҹағыг. Буна ҝөрә дә Мәсиһин изләри илә ҝетмәјә мане олан һәр шеји рәдд етмәлијик (Мәт. 5:29, 30; Филип. 4:8).\n11. а) Јеһоваја вә Мәсиһә олан мәһәббәт бизи тәблиғ ишиндә нәјә тәшвиг едир? б) Мәһәббәт бизи јығынҹагдакы баҹы-гардашлара көмәк етмәјә неҹә тәшвиг едә биләр?\n11 Мәсиһә мәһәббәт һәмчинин бизи тәблиғ вә шаҝирд һазырламаг ишиндә ҹанла-башла иштирак етмәјә тәшвиг едир (Мәт. 28:19, 20; Лука 4:43). Анма мәрасими заманы бизим имканымыз вар ки, көмәкчи өнҹүл кими хидмәт едиб ај әрзиндә 30 вә ја 50 саат тәблиғ едәк. Бәлкә, сиз дә ишинизи елә гура биләрсиниз ки, һәмин вахт көмәкчи өнҹүл кими хидмәт едәсиниз. 84 јашлы бир дул гардаш дүшүнүрдү ки, јашына вә сәһһәтинә ҝөрә көмәкчи өнҹүл кими хидмәт едә билмәз. Буна бахмајараг, онун јашадығы јердә олан өнҹүлләр она көмәк етдиләр. Онлар ону машынла апарыб-ҝәтирирдиләр, онунла хидмәт етмәк үчүн мүнасиб әрази сечирдиләр ки, ај әрзиндә 30 саат тәблиғ едә билсин. Сиз дә јығынҹағынызда анма мәрасими заманы кимәсә көмәкчи өнҹүл кими хидмәт етмәјә көмәк едә биләрсиниз? Дүздүр, һамымыз көмәкчи өнҹүл кими хидмәт едә билмәрик. Анҹаг өз вахтымызы вә ҝүҹүмүзү сәрф едиб Јеһоваја һәмд гурбанларымызы артыра биләрик. Бунунла ҝөстәрәрик ки, Булус кими, бизи дә Мәсиһин мәһәббәти һәрәкәтә тәшвиг едир. Бәс Аллаһын мәһәббәти бизи даһа нәјә тәшвиг едәҹәк?\nБИР-БИРИМИЗИ СЕВМӘЈӘ БОРҸЛУЈУГ\n12. Аллаһын мәһәббәти бизи нә етмәјә тәшвиг едир?\n12 Икинҹиси, Аллаһын мәһәббәти бизи баҹы-гардашларымызы севмәјә тәшвиг етмәлидир. Һәвари Јәһја буну баша дүшүрдү. О јазмышды: «Әзизләрим, Аллаһ бизи белә севдисә, биз дә бир-биримизи севмәјә борҹлујуг» (1 Јәһ. 4:7—11). Бәли, баша дүшмәлијик ки, әҝәр Аллаһын бизи севмәсини истәјириксә, биз дә гардашларымызы севмәјә борҹлујуг (1 Јәһ. 3:16). Бәс севҝимизи әмәлдә неҹә ҝөстәрә биләрик?\n13 Ҝәлин Исанын нүмунәсинә бахаг. Јер үзүндәки хидмәти заманы о, фәгирләрә хүсуси диггәт ҝөстәрирди. Шикәст, кор, кар вә лал адамлара шәфа верирди (Мәт. 11:4, 5). Јәһуди дин рәһбәрләри руһән аҹ олан инсанлары Аллаһын ләнәтинә ҝәлмиш адландырсалар да, Иса севә-севә онлара Аллаһ һаггында өјрәдирди (Јәһ. 7:49). Иса бу фәгир адамлары севирди вә онлара ҹанла-башла хидмәт едирди (Мәт. 20:28).\nЈашлы баҹы вә ја гардаша хидмәтдә көмәк едә биләрсиниз? (14-ҹү абзаса бахын)\n14. Баҹы-гардашлары севдијинизи әмәлдә неҹә ҝөстәрә биләрсиниз?\n14 Анма мәрасими заманы Исадан нүмунә ҝөтүрәрәк јығынҹағымыздакы баҹы-гардашлар барәдә дүшүнә биләрик. Белә етсәк, кимләрин көмәјә еһтијаҹы олдуғуну ҝөрәҹәјик. Ола билсин, јығынҹағынызда јашлы баҹы-гардашлар вар. Бу әзиз баҹы-гардашлара баш чәкә биләрсиниз? Онлара јемәк апармаг, ев ишләриндә көмәк етмәк, јығынҹаға апарыб-ҝәтирмәк вә ја хидмәтә дәвәт етмәк олар. (Лука 14:12—14 ајәләрини охујун.) Гој Аллаһын мәһәббәти бизи баҹы-гардашларымызын көмәјинә јетмәјә вә онлара мәһәббәт ҝөстәрмәјә тәшвиг етсин.\nБАҸЫ-ГАРДАШЛАРЫМЫЗА МӘРҺӘМӘТ ҜӨСТӘРӘК\n15. Биз нәји баша дүшмәлијик?\n15 Үчүнҹүсү, Јеһоваја мәһәббәт бизи баҹы-гардашларымызы бағышламаға тәшвиг етмәлидир. Адәмин өвладлары олан бизләр ҝүнаһы мирас алмышыг вә өлүм ҹәзасына мәһкум олмушуг. Буна ҝөрә дә һеч биримиз: «Мәним фидјәјә еһтијаҹым јохдур», — дејә билмәрик. Һәтта Јеһованын ән садиг хидмәтчисинин дә Онун Мәсиһ васитәсилә ҝөстәрдији лүтфә еһтијаҹы вар. Һәр биримиз баша дүшмәлијик ки, бизим бөјүк борҹумуз бағышланыб. Нәјә ҝөрә буну билмәк ваҹибдир? Ҹавабы Исанын чәкдији мәсәлдә тапмаг олар.\n16, 17. Исанын падшаһ вә нөкәр мәсәлиндән нә өјрәнирик?\n16 Иса бир мәсәл чәкмишди. Мәсәлдә падшаһ бир нөкәринин күлли мигдарда борҹуну — 10 000 талант, јахуд 60 000 000 динар борҹуну бағышлајыр. Анҹаг бу нөкәр о бојда борҹу бағышланса да, јолдашынын кичик мигдарда — 100 динар борҹуну бағышламыр. Падшаһ мәрһәмәт ҝөстәриб бағышладығы нөкәрин белә дашүрәкли олдуғуну биләндә бәрк гәзәбләнир. О дејир: «Еј јарамаз нөкәр! Сән мәнә јалваранда мән бүтүн борҹуну бағышладым. Мәҝәр мән сәнә рәһм етдијим кими, сән дә нөкәр јолдашына рәһм етмәли дејилдин?» (Мәт. 18:23—35, һашијә). Бәли, падшаһдан бөјүк мәрһәмәт ҝөрмүш бу гул өз јолдашыны бағышламалы иди. Һәмин падшаһ кими, Јеһова да бизим бөјүк борҹумузу, ҝүнаһларымызы бағышлајыб. Бәс Јеһованын мәһәббәти вә мәрһәмәти бизи нәјә тәшвиг етмәлидир?\n17 Иса Мәсиһи анма мәрасими заманы јахшы оларды өзүмүзү јохлајаг, ҝөрәк һансыса һәмиманлымыздан инҹик дејилик ки. Әҝәр беләдирсә, бу, бағышлајан Јеһова Аллаһдан нүмунә ҝөтүрмәк үчүн әсил мәгамдыр (Нәһ. 9:17; Зәб. 86:5). Јеһованын бизим бөјүк борҹумузу бағышладығыны дәрк едириксә, биз дә башгаларыны үрәкдән бағышлајаҹағыг. Биз баҹы-гардашларымызы севмәсәк, онлары бағышламасаг, онда Јеһовадан бизи севмәсини, бағышламасыны ҝөзләмәмәлијик (Мәт. 6:14, 15). Дүздүр, бағышламаг кечмиши дәјишмәјәҹәк, анҹаг ҝәләҹәји мүтләг јахшылыға доғру дәјишәҹәк.\n18. Аллаһын мәһәббәти бир баҹыја башга бир баҹынын гејри-камиллијинә сәбирлә јанашмаға неҹә көмәк етмишди?\n18 Баҹы-гардашларын гејри-камиллијинә сәбир етмәк һеч дә асан олмур. (Колослулара 3:13, 14; Ефеслиләрә 4:32 ајәләрини охујун.) Мәсәлән, Лили адлы субај бир баҹы јығынҹагларындакы Карол  адлы дул баҹыја көмәк едирди. Лили Карол баҹыны машынла апарыб-ҝәтирир, онун бујругларыны јеринә јетирир вә диҝәр шејләрдә онун әлиндән тутурду. Лакин Карол баҹынын хасијјәти ағыр иди, Лилинин бүтүн бу јахшылыгларына бахмајараг, даима ондан ҝилеј-ҝүзар едирди. Анҹаг Лили диггәтини онун јахшы хүсусијјәтләринә ҹәмләјирди. Карол баҹы хәстәләниб вәфат едәнәдәк Лили она бир нечә ил әрзиндә көмәк етди. Лили дејир: «Мән сәбирсизликлә Каролун дирилмәсини ҝөзләјирәм. Онун камил вахтыны ҝөрмәк истәјирәм». Бәли, Аллаһын мәһәббәти бизи тәшвиг едир ки, баҹы-гардашларымыза сәбир едәк вә гејри-камиллијин һәмишәлик арадан галдырылаҹағы вахты ҝөзләјәк.\n19. Аллаһын фүсункар әнамы бизи нәјә тәшвиг етмәлидир?\n19 Јеһова һәгигәтән дә бизә фүсункар әнам вериб. Ҝәлин һеч вахт бу дәјәрли һәдијјәјә бармагарасы бахмајаг. Әксинә, хүсусилә дә анма мәрасими заманы Јеһованын вә Мәсиһин бизим үчүн етдикләри үзәриндә миннәтдарлыгла дүшүнәк. Бәли, гој Онларын мәһәббәти бизи Исанын изләри илә ҝетмәјә, баҹы-гардашларымызын көмәјинә јетмәјә, онлары севдијимизи әмәлдә ҝөстәрмәјә вә онлары үрәкдән бағышламаға тәшвиг етсин.\n^  (18-ҹи абзас) Бу мәгаләдә бәзи адлар дәјишдирилиб.


Q=2	C=0	SS=0	LS=2	PS=0	DC=0	LC=0	SD=0	BS=0	G0=33	G1=23	G2=13	DLID=az_RU	BODY=Nur-az.com - ҜӨЗӘҜИРӘНЛИЈИН Азәрбајҹан модели үчүн Гәгәни Чинҝиз Илһам Әлијевә тәшәккүр едир\nҜӨЗӘҜИРӘНЛИЈИН Азәрбајҹан модели үчүн Гәгәни Чинҝиз Илһам Әлијевә тәшәккүр едир\n“Үмумдүнја Сәһијјә Тәшкилатынын ачыгламаларына ҝөрә, Азәрбајҹан пандемијаја гаршы мүбаризә апаран дөвләтләр сырасында ән өндә ҝедәнләрдән биридир. Бу мүбаризәдә бир Азәрбајҹан модели кәшф олунуб.”\nБу сөзләри Гәгәни Чинҝиз Гәнизадә дејиб. Халис ҜӨЗӘҜИРӘНЛӘРдән бири. Белә баханда бу гараҝүнләри дә гынамаг олмур. О биринин (Заһидин) үфунәт ији верән ағзыны јумурсан бу башлајыр данышмаға. Отурдуглары креслонун һаггыны вермәлидирләр ахы. Әбәс јерә о креслода отурмајыб ахы.Â Бахын, Гәгәни мүәллим Азәрбајҹанда вируса аз јолуханларын мүвәффәгијјәтини Илһам Әлијевә ҹаламаг истәјир. Бәдбәхт баласы дүшүнмүр ки, Азәрбајҹанда адиҹә ҝөзү, гулағы ағрыјаны һәкимләр өзләри Ирана, Түркијәјә ҝөндәрир ки, ҝедиб орда мүалиҹә олунсун. Гәгәни мүәллим исә нағыл данышыр. Елә бир һалда ки, һәмин Иран өзү бүтүн сәһијјәни, ордуну, руһанијјәти, тибби сүннәтини – һәр кәси ишә гатды ки, зәрәр аз олсун. Бүтүн бунлара рәғмән Иранын вәзијјәти бәллидир.\nИнди Аллаһын ишинә бахын ки, о бојда Иран – тибб вә техника саһәсиндә габагҹыллардан олан Иранда минләрлә инсан јолухду, минләрлә инсан дүнјасыны дәјишди (тәбии ки, сағаланлар өләнләрдән үч-дөрд гат чохдур), Азәрбајҹанда бу ишә ҝөрә Илһам Әлијевә тәшәккүр едилмәлидир.\nБәли, бәли, Аллаһын ишидир. Иранда вирусун јајылмасы да, Азәрбајҹанда аз сајын олмасы да. Башга кимин иши – Әлијевин иши олаҹаг? Буну (Әлијевин иши олмасыны) мүтләг ғәниÂ (һеч нәјә еһтијаҹы олмајан) Аллаһдан хәбәрсиз олан Гәгәниләр белә дүшүнә биләр.\nБәс нә дүшүнүрдүнүз, Аллаһ рәһмлидир, билир ки, Ирандакы кими бир имтаһан Азәрбајҹанда олсајды әһалини бирдәфәлик ағуша алаҹагды. Аллаһ исә рәһм едәндир, дағына бахыр, гар верир. Гәгәни кими ҜӨЗӘҜИРӘНЛӘРи исә бир дәфә Аллаһа шүкүр едән ҝөрмәзсиниз, чүнки бунларын шүкүр јери Илһамдыр. Әлбәттә Гәгәни кимиләр ҜӨЗӘҜИРӘНЛИЈИН Азәрбајҹан моделини јаратдығы үчүн Әлијевә шүкүр етмәлидир.\nИнди исә Гәгәни мүәллимин јаланына даир башга сүбут: Ирана инанмадынызса гојаг бир кәнара, ҝәләк Америкаја. Јәни доғрудан да Гәгәни мүәллим дүшүнүр ки, сајы мини кечән Америка да баҹармадығы һалда Илһам Әлијев баҹарды? Онда ҝәлин ҝөрәк неҹә баҹарыб? Һеч узаға ҝетмирик, елә Гәгәни мүәллимин чыхышындан бир стат: “Јахын кечмишдәки мүсаһибәләримдән бириндә дә дедијим кими, неҹә ки, АСАН Хидмәт бир Азәрбајҹан моделидир. Еләҹә дә, пандемијаја гаршы мүбаризәдә дә милли модел јарадылыб.\nПандемијанын јајылдығы илк ҝүнләрдән мөһтәрәм президент вә биринҹи витсе-президентин бу ишә нә гәдәр ҹидди јанашдығынын шаһиди олдуг. Бу саһәдә мүбаризә апармаг үчүн Назирләр Кабинети јанында Оператив Гәрарҝаһ јарадылды вә ондан сонра 4 ишчи групу фәалијјәтә башлады. Бундан башга, тез-тез назирләрин топлантысы кечирилир, игтисади, сосиал, сәһијјә илә бағлы проблемләрин һәлли вә анализи апарылыр. Бурада бир шеји дә гејд етмәк истәјирәм ки, карантиндә сахланылан шәхләрин 5 улдузлу, ән лүкс һотелләрдә јерләшдирилмәси Азәрбајҹанда баш тутду вә дејәрдим ки, бу чәрчивәдә дүнјада икинҹи белә тәшәббүс јохдур.”\nБәли, ҜӨЗӘҜИРӘН Гәгәни мүәллим, сән дедин, һамы да инанды ки, Иран, Түркијә, Русија, Франса, Италија, Испанија, Америка өз хәстәләрини машын гаражында сахлады, амма Әлијев вирусун гаршысыны смс васитәсилә алды. Гәгәни мүәллимин сөзләрини өзүнүз охудунуз. Назирләр Кабинетиндә нә јаратмаг, нә билим, фонд ачмаг вә с. Бир дәнә дедијинә (Илһамын галхан олуб вирусун гаршысыны алмасына) даир тутарлы һеч нә јохдур. Фонд ачмаг, шура, иҹлас чағырмагла иш дүзәлсәјди буну һамыдан пис һалда едән Азәрбајҹан кими өлкәләрдир. Вирус тутанда һәр јердә тутур, евдә отуранда да. Тутмајанда исә тутмајаҹаг. Мәҝәр Азәрбајҹанда өләнләр елә евләриндә отуранлар дејилди? Јохса күчәдә, мәһәлләдә долашан полисләрин ичиндә дә јолухан вар? Гәгәни мүәллим белә шејләрдә нашыдыр, анҹаг ҜӨЗӘҜИРӘНЛИКДӘ маһир бир јалтагдыр.


Q=4	C=0	SS=0	LS=3	PS=0	DC=0	LC=0	SD=0	BS=5	G0=68	G1=55	G2=33	DLID=az_RU	BODY=Nur-az.com - Мүбаһилә ҝүнүндә баш верән тарихи дөнүш\n03 Ијул 2022\n2 Зилһиҹҹә 1443\n12 Тир 1401\nМүбаһилә ҝүнүндә баш верән тарихи дөнүш\nЗилһиҹҹә ајында олан мүһүм тарихләрдән бири - Мүбаһилә ҝүнү илә бағлы мәсәләләрдир. Бу ҝүн - өз әһәмијјәтинә, өз фәлсәфәсинә ҝөрә әслиндә Ислам тарихиндә чох бөјүк јер тутур.\nБу ҝүн - мүәјјән мәнада Исламын сон дин олараг тәсдигинә аиддир вә диҝәр тәрәфдән, инсанларын Әһли-Бејти (ә) танымасына, дүзҝүн сечим етмәсинә хејли дәрәҹәдә јардым едән бир феномендир.\n“Мүбаһилә” - гаршылыглы нифрин етмә мәнасына дәлаләт едән бир мәфһумдур. Бу тарихи олај, Һәзрәт Пејғәмбәрин (с) ахырынҹы пејғәмбәр олараг, Хатәмүл-әнбија олараг һудајәт миссијасы илә, һагг јола дәвәт вәзифәси илә билаваситә әлагәли мәсәләдир. Белә ки, Һәзрәт Рәсули-Әкрәм (с) Нәҹран мәсиһиләрини Ислама дәвәт етмишди. Онлар исә мүәјјән бәһанәләр ҝәтирәрәк, бу тәклифи гәбул етмәмишдиләр. Бундан сонра бир һадисәләр баш вермшди ки, чох ҝениш сурәтдә јајылараг, милјонларла инсанын һагг јолуну сечмәсинә көмәк етмишдир.\nВагиә белә олмушду. Нәҹран - Јәмәнлә сәрһәддә јерләшән бир мәнтәгәдир. Нәҹранын әһалиси хачпәрәстләрдән ибарәт иди. Пејғәмбәримиз (с) онларын јанына тәблиғатчылар ҝөндәрәрәк, өз Илаһи миссијасы илә бағлы онлары мәлуматландырды вә Ислама дәвәт етди. Ислам Пејғәмбәринин (с) ҝөндәрдији мүбәллиғләр - тәблиғатчылар Нәҹранда кифајәт гәдәр бөјүк сајда инсанын сонунҹу Пејғәмбәрин (с) ҝәтирдији динә јөнәлмәсинә сәбәб олдулар. Амма нәҹранлылар арасында бөјүк бир груп да вар иди ки, бу дәвәти ҹавабландырмады. Рәсули-Әкрәм (с) онлара мәктуб јазды, Исламын һагг вә сонунҹу дин олмасыны онлара чатдырды. Ахы о Һәзрәт (с) бир милләтә, бир өлкәјә ҝәлмәмишди. Бүтүн бәшәријјәти һидајәт етмәк үчүн мәбус едилмишди.\nНәҹран мәсиһиләри бу мәктуба ҹаваб олараг, Мәдинәјә - Пејғәмбәримизин (с) јанына нүмајәндә һејәтини ҝөндәрдиләр. Бу һејәт 14 нәфәрдән ибарәт иди. Бу һејәтин башында 3 нәфәр ән нүфузлу христиан руһаниси дурурду.\nҺәзрәт Адәмин (ә) мисалы\nҺејәт Мәдинәјә чатыр вә Рәсули-Әкрәмин (с) һүзуруна ҝәлир. Онларын Ислама дәвәтин маһијјәти илә бағлы суалларынын ҹавабында Пејғәмбәри-Әкрәм (с) бујурур ки, дәвәтин маһијјәти - инсанлары төвһид (тәкилаһлыг) дининә дәвәт етмәкдир, јәни онлара тәклиф етмәкдир ки, Аллаһдан башга ибадәт едиләҹәк мәбудун олмадығына вә Һәзрәтин (с) нәбилијинә шәһадәт версинләр. Пејғәмбәримизин (с) Ислама дәвәтинә ҹаваб олараг, онлар Рәсули-Әкрәмин (с) Иса пејғәмбәр (ә) һаггында рәјини билмәк истәдиләр. Һәзрәт Пејғәмбәр (с) онлара билдирди ки, Һәзрәт Мәрјәмин оғлу Иса (ә) - Аллаһын Рәсулудур, Аләмләрин Рәббинин пејғәмбәридир. Аллаһ Тәбарәкә вә Тәала Һәзрәт Исаны (ә) Өз елчиләриндән бири кими таныдыб. Һәзрәт Иса (ә) - Аллаһын бәндәсидир вә Аллаһ тәрәфиндән хәлг едилмишдир.\nЛакин христиан нәҹранлылар буну гәбул етмәдиләр вә бәјан етдиләр ки, “Һәзрәт Иса (ә) атасыз дүнјаја ҝәлдији үчүн биз ону (нәүзүбиллаһ!) Танрынын оғлу кими таныјырыг”.\nБу һагда Рәсули-Әкрәмә (с) вәһј назил олду: “Һәгигәтән, Аллаһ јанында Исанын һекајәти (јарадылышын неҹәлији бахымындан) Адәмин һекајәти кимидир. Аллаһ ону торпагдан јаратды, сонра она ”(ҹанлы инсан) ол!" деди, о да олду (... онларын һәр икиси Аллаһын әзәли әмрилә, атасыз инсан олдулар. Әҝәр белә бир иш илаһлыға дәлаләт едирсә, ҝәрәк онларын һәр икиси илаһ олсунлар". (“Али-Имран” сурәси, 59-ҹу ајә).\nЈәни Аллаһ Тәала Һәзрәт Адәми (ә) васитәсиз, јәни ата-анасыз јаратдығы кими, Һәзрәт Исаны (ә) да васитәләрдән бири олмадан, јәни атасыз олараг дүнјаја ҝәтирмишдир. Әҝәр атасыз дүнјаја ҝәлмәк инсанын Танры олмасы демәкдирсә, нә үчүн бу, тәкҹә Һәзрәт Исаја аид едилир? Нә үчүн Һәзрәт Адәмә аид едилмир?\nЛакин Нәҹран мәсиһиләри бу мәнтиги гәбул етмәдиләр. Даһа доғрусу, гәбул етмәк истәмәдиләр. Чүнки бу дәлил, онларын дүнјаҝөрүшләрини алт-үст едирди вә онларын үзәринә ҝерчәк арашдырма апармагла бағлы мүәјјән вәзифәләр гојурду.\nӘлбәттә ки, әҝәр хәлг олунмушлардан кимсә, Аллаһ Тәаланын һикмәти үзүндән, фәргли олараг дүнјаја ҝәлирсә, мәҝәр бу, илаһлығын ҝөстәриҹисидирми?! Нәҹран мәсиһиләри бу садә мәнтиги гәбул етмәк истәмәдиләр. Онлар заһирдә Исламы гәбул етдикләрини дедиләр. Пејғәмбәримиз (с) исә онлара билдирди ки, сиз ҝерчәкдә иман ҝәтирмәмисиниз. Ислам - үрәклә гәбул етмәји шәртләндирән бир диндир. Белә олдугда, онлар Исламы гәбул етмәкдән имтина едирләр.\nБеләликлә, нәҹранлылар әкс тәклиф ирәли сүрдүләр. Онлар тәклиф етдиләр ки, мүәјјән бир јердә, мүәјјән бир вахтда јығышаг вә һаггын үзә чыхмасы, наһаггын мәһви үчүн гарғыш едәк. Бу заман Пејғәмбәримизә (с) ајә назил олду: “Буна ҝөрә дә, сәнә елм ҝәлдикдән сонра, онун барәсиндә (Һәзрәт Иса һаггында) сәнинлә мүбаһисә едән (һөҹәтләшән) кәсә де: ”Ҝәлин биз өз оғулларымызы вә сиз өз оғулларынызы, биз өз гадынларымызы вә сиз өз гадынларынызы, биз өзүмүзү (бизим ҹанымыз кими олан кәсләри) вә сиз дә өзүнүзү чағыраг, сонра бир-биримизә нифрин едәк, беләликлә, Аллаһын ләнәтини јаланчылара јағдыраг". (“Али-Имран” сурәси, 61-ҹи ајә).\nЧох инҹә бир мәтләбдир ки, ҝөрәсән Пејғәмбәр (с) “оғулларымыз” олараг кимләри өзү илә ҝөтүрәҹәк, “гадынларымыз” дедикдә кимләри ҝөтүрәҹәк вә “өзүмүз” дедикдә кими өзү илә ҝөтүрәҹәк?\nНәҹран мәсиһиләри бу тәклифин әдаләтлилији илә разылашырлар вә мүбаһилә үчүн вахт вә мәкан мүәјјән едәрәк, һазырлашмаға ҝедирләр.\nНеҹә бир һејәт ҝәләҹәк?\nАхшам јетишир. Мәсиһиләр мүшавирә тәшкил едәрәк, сабаһкы ҝүнү мүзакирә едирләр. Бунларын башбиләнләри дејирләр ки, әҝәр сабаһ јени дини ҝәтирән, пејғәмбәрлијә иддиалы олан һәмин шәхс өз сәһабәләри илә ҝәлсә, демәк о, Илаһи пејғәмбәр дејил. Амма әҝәр өз ев әһли илә ҝәлсә, демәк онун иддиасы һәгигидир вә онда биз ҝәрәк бу ишә ҝетмәјәк. О заман бизим мүбаһилә етмәјимиз пис олар. Чүнки о, өз ев әһлини бу ишә дәвәт етсә вә һазыр олса ки, онлары фәда етсин, һазыр олса ки, онлар Илаһи әзаба дүчар олсун - демәли, һәгиги пејғәмбәрдир вә иддиасы һәгигидир. Бу, она дәлаләт едир ки, о, өз иддиасына архајындыр вә јәгини вар, там хатирҹәмлији вар ки, Илаһи әзаб она назил олмајаҹагдыр.\nНәҹранлылар бу дүшүнҹә илә сәһәри ачырлар вә мүбаһилә олунаҹаг јерә ҝедирләр. Һәмин гәрарлашдыглары јерә чатанда ҝөрүрләр ки, Ислам Пејғәмбәри (с) ҝәлир вә гуҹағында бир ушаг вар. Башга бир ушағын да әлиндән тутуб, јанында ҝәтирир. Онун ардынҹа да нураникдә тајы-бәрабәри олмајан бир ханым вә бир киши ҝәлир.\nНәҹранлылар ҝөрүрләр ки, ҝәлән ҹәмин хүсуси бир мәнәви һаләти, бөјүклүјү, вүгары вардыр. Хүсуси бир мәнәви һејбәтлә һәмин мәкана јахынлашырлар.\nНәҹранлылар ҝөрүрләр ки, Рәсули-Әкрәм (с) јанындакы мүбарәк ҹәмә мүраҹиәтлә: “Һәр заман ки, мән нифрин дедим, сиз ”амин" дејәрсиниз", - дејә бујурур.\nНәҹранлылар мүбаһилә сәһнәсини мүшаһидә етмәјә ҝәлән мәдинәниләрдән сорушурлар ки, бәс Рәсули-Әкрәмин (с) јанында ҝәлән инсанлар кимдир? Мәдинәлиләр ҹаваб верирләр ки, бунлар - Һәзрәт Пејғәмбәрин (с) јахынларыдыр, Әһли-Бејтидир (ә). Вә изаһ верирләр ки, нуранијјәт вә әзәмәт тәҹәссүмү олан о киши - Һәзрәт Әлидир (ә). Нуранијјәт вә иффәт тәҹәссүмү олан о ханым - гызы Һәзрәт Фатимәдир (с.ә). Гуҹағында олан о мәсум көрпә - нәвәси Имам Һүсејндир (ә). Әлиндән тутдуғу о мәсум ушаг - бөјүк нәвәси Имам Һәсәндир (ә).\nВәзијјәти белә ҝөрән мәсиһи руһаниләрин бөјүјү билдирди: “Мән өзүмү әзабын бир нечә аддымлығында ҝөрүрәм”. Бу сөзләр тарихә дүшмүшдүр. Һәзрәт Пејғәмбәри (с) вә Әһли-Бејтини (ә) танымајан, амма онларын сонсуз нуранијјәтини вә мәнәви һаләтләрини ҝөрәрәк, онларын мәнәви үстүнлүјүнү бирмәналы олараг гәбул едәнләрин шәһадәтидир бу. Нуранијјәт вә мәнәвијјат зирвәси гаршысында тәзим едәнин шәһадәтидир бу.\nБу һадисә һиҹрәтин 10-ҹу или зилһиҹҹә ајынын 24-дә баш вермишдир. Ислам Пејғәмбәри (с) өз Әһли-Бејти (ә) илә Мәсҹидүл-Иҹабә јерләшән мәкана ҝәлдиләр. Амма Нәҹран нүмајәндәләри онлары ҝөрдүкдә дедиләр ки, әҝәр Рәсули-Әкрәмин һәр нифрининә бу инсанлар “амин” десәләр, онларын көкү кәсиләр. Вә мүбаһиләдән имтина едәрәк, Исламын һимајәси алтына кечирләр.\nАли-Әба (ә) һадисәси\nБәли, Һәзрәт Пејғәмбәр (с) бу һадисәдә Имам Һәсәнлә Имам Һүсејни - өвладлары, Һәзрәт Фатимәни - ханым нүмајәндә вә Һәзрәт Әлини өз ҹаны кими ҝөтүрүб, “мүбаһилә”јә, јәни ајәдә ишарә олунан гаршылыглы нифрин етмә мәрасиминә апарды. Амма бундан өнҹә, мүбаһиләјә ҝетмәздән әввәл, бир әбаны чијнинә салды вә Һәзрәт Әлини (ә), Ханым Фатимәји-Зәһраны (с.ә), Имам Һәсәни (ә) вә Имам Һүсејни (ә) әбанын алтына салыб, деди: “Илаһи, һәр пејғәмбәрин әһи-бејти олмушдур ки, она инсанларын арасында ән јахынлары олмушлар. Илаһи, бунлар да мәним Әһли-Бејтимдир (ев әһлимдир). Онлардан шәкк вә ҝүнаһы узаглашдыр. Онлары бүтүн писликләдән пакландыр”.\nБу заман Һәзрәт Ҹәбрајыл назил олду вә онлар һаггында Илаһи вәһји ҝәтирди: “Һәгигәтән, Аллаһ (хүсуси јарадылыш ирадәси илә) сиз ?һли-Бејтдән (әгидә, әхлаг вә әмәлләрдә) һәр ҹүр пислији тәмизләмәк вә сизи - паклығын бүтүн ҹәһәтләриндә - пак етмәк истәјир”. (“Әһзаб” сурәси, 33-ҹү ајә).\nМүбаһилә һадисәси тарихи бахымдан чох өнәмли һадисәдир. Амма онун әсас өнәмлилији тәкҹә тарихи факт олмаглығы илә битмир. Бәлкә дә бундан даһа артыг әһәмијјәтлиси - мүсәлманлара Пејғәмбәримизин (с) һагг јолуну тапмагда јардым етмәкдир. Белә ки, инсанлара Пејғәмбәрин (с) ән јахын инсанларынын ким олдуғунун билдирилмәси илә, јәни, дини тәмсил едән бир мәсәләдә, пејғәмбәрлик иддиасыны тәсдигләјән бир миссијада өзү илә ҝөтүрдјү инсанларын танытдырылмасы илә һагг јолунун тәгдиматы едилир. Мүсәлманлара һагг јол танытдырылыр. Кимләрдән Рәсули-Әкрәмин (с) мәнәви ирсини өјрәнмәли олдуглары, иман әһлинин диггәтинә чатдырылыр.\n“Оғулларымыз” дедикдә, Имам Һәсән вә Һүсејни тәгдим едир үммәтә Рәсули-Әкрәм (с). “Гадынларымыз” дејиләндә, Һәзрәт Фатимәни (с.ә) танытдырыр үммәтә. Бүтүн мөминә гадынларын, Исламы тәмсил едә биләҹәк гадынларын үнваны гисминдә танытдырылыр Һәзрәт Зәһра (с.ә). “Биз өзүмүз” дедикдә, “ҹанымыз” дејилдикдә - Һәзрәт Әлини (ә) тәгдим едир бәшәријјәтә. Вә бу нуранијјәти тәсдигләјән нәҹранлылар ҝери чәкилир вә бу мәнәви ҹәмин бүтүн тәбәррүклүјүнү бир даһа тәсдигләјирләр.\nРүку һалында сәдәгә\nЗилһиҹҹә ајынын 24-дә диҝәр бир әламәтдар һадисә дә баш вериб. Һәмин ҝүн Һәзрәт Әли (ә) намаз гылдығы заман мәсҹидә диләнчи дахил олуб, сәдәгә истәјир. Һәзрәт Әи (ә) намазын рүкусунда олан бир вәзијјәтдә мүбарәк әлини диләнчијә тәрәф узадыр вә ишарә илә бармағындакы гијмәтли үзүјү ҝөтүрмәји билдирир. Диләнчи һәмин үзүјү ҝөтүрүр. Бу заман ајә назил олур: “Һәгигәтән сизин башчыныз вә ишләринизин ихтијар саһиби - Аллаһ, онун Пејғәмбәри вә о иман ҝәтирәнләрдир ки, намаз гылыб рүку һалында зәкат верирләр”. (“Маидә” сурәси, ајә 55)\nИсламын һәр 2 мәзһәбинин алимләри бу ајәнин шәрһиндә нәгл едилән һәдисләрдә тәсдиг етмишләр ки, ҹәм шәкилдә бујурулан бу ајәнин јеҝанә нүмунәси - Һәзрәт Әлидир (ә) вә онун рүку һалында үзүк бағышлама һадисәсидир.\nНәгл едирләр ки, бу ајә назил олан кими Пејғәмбәр (с) мәсҹидә ҝетди. Бу заман бир диләнчинин севинҹәк һалда мәсҹиддән чыхдығыны ҝөрдү. Һәзрәт (с) бунун сәбәбини сорушдугда, диләнчи намаз һалында олан бир шәхси ҝөстәриб деди: “О, рүкуда олдуғу заман әлини мәнә тәрәф узадыб, бармағындакы бу үзүјү мәнә верди”.\nПејғәмбәримиз (с) намаз һалында олан шәхсин Һәзрәт ?ли (ә) олдуғуну ҝөрәндә, тәкбир (“Аллаһу әкбәр!”) дејәрәк бујурду: “Ајә, Әлинин барәсиндә назил олмушдур!”.\nМүбаһилә ҝүнүнүн әмәлләри\nЗилһиҹҹә ајынын 24-дә бир нечә бәјәнилән әмәл вар.\nБу сырада мүстәһәб гүсл алмаг, оруҹ тутмаг, 2-рүкәтли намаз гылмаг кими әмәлләр тәгдим олунуб. Бу намазын һәр рүкәтиндә "Һәмд" сурәсиндән сонра 10 дәфә "Ихлас" сурәси, 10 дәфә "Ајәтүл-курси", 10 дәфә "Гәдр" сурәсини охумаг лазымдыр.\nЕләҹә дә, һәмин ҝүн “Мүбаһилә” дуасыны охумаг бәјәнилмишдир. Һәзрәт Әлини (ә) бу ҝүн зијарәт етмәк дә чох бәјәнилмишдир. Билаваситә зијарәт едә билмәјәнләр, мүвафиг зијарәтнамә охумаг кими имканлардан јарарлана билирләр.\nБундан әлавә, һәмин ҝүн фәгир инсанлара сәдәгә вермәк чох бәјәнилмишдир. Әлбәттә ки, сәдәгә вермәк Ислам дини тәрәфиндән һәр заман бәјәнилир, амма хүсуси ҝүнләр вар ки, бунларда әмәлләрин савабы даһа чохдур.\nО ҹүмләдән диҝәр бәјәнилән әмәлләр дә вар:\n- ҝөзәл вә тәмиз палтар ҝејинмәк,\n- хош әтир вурмаг,\n- мөминләрин тәгсирләриндән кечмәк, онлары севиндирмәк,\n- мөминләрин һаҹәтләрини јеринә јетирмәк,\n- силеји-рәһм етмәк,\n- мөминләрә ифтар јемәји вермәк,\n- мөминләрин зијарәтинә ҝетмәк,\n- тәбәссүм етмәк,\n- мөминләрә һәдијјә ҝөндәрмәк,\n- чохлу салават ҝөндәрмәк\nАллаһым! Бизләри Әһли-Бејтин (ә) һәгиги давамчыларындан гәрар вер! Амин!\n2771 дәфә бахылыб


Q=11	C=5	SS=5	LS=5	PS=5	DC=0	LC=0	SD=0	BS=1	G0=12	G1=10	G2=3	DLID=az_RU	BODY=Иса пејғәмбәр ҹисмани бәдәндә дирилмишди, јохса руһани? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах ган гырғыз еве ермәни естон зулу ибо иврит илок инҝилис испан италјан кинјаруанда кирунди кореја коса лингала малагаси малајалам маҹар полјак португал румын рус себуан сепеди серб серб (латын) сетсвана сингал словак словен суаһили тагалог таи татар телугу тив тсонга түрк фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон әрәб\nМүгәддәс Китабда дејилир ки, Иса пејғәмбәр «ҹисмән өлдүрүлдү, руһ олараг дирилди» (1 Бутрус 3:18; Һәвариләрин ишләри 13:34; 1 Коринфлиләрә 15:45; 2 Коринфлиләрә 5:16).\nИса Мәсиһин сөзләри ҝөстәрир ки, о, ҹисмани бәдәндә дирилмәјиб. О демишди ки, бәшәријјәтин һәјаты уғрунда бәдәнини фидјә гурбаны верәҹәк (Јәһја 6:51; Мәтта 20:28). Әҝәр о, ҹисмани бәдәндә дирилсәјди, вердији фидјә гурбанлығыны һеч етмиш оларды. Амма бу белә олмады. Мүгәддәс Китабда јазыланлара ҝөрә о, бәдәнини «бирдәфәлик» гурбан верди (Ибраниләрә 9:11, 12).\nӘҝәр Иса руһани бәдәндә дирилмишдисә, шаҝирдләри ону неҹә ҝөрә билирдиләр?\nРуһани варлыглар инсан бәдәни ала билир. Мәсәлән, гәдим дөврләрдә мәләкләр һәтта инсанларла бирликдә јејиб-ичмишдиләр (Јарадылыш 18:1—8; 19:1—3). Анҹаг һәлә дә онлар руһани варлыг идиләр вә ҹисмани бәдәни тәрк едә билдиләр (Һакимләр 13:15—21).\nИса Мәсиһ дә дириләндән сонра мәләкләрин әввәлләр етдији кими, мүвәггәти инсан бәдәни алмышды. Руһани варлыг кими о, гәфләтән пејда олуб, гејб ола биләрди (Лука 24:31; Јәһја 20:19, 26). Иса пејғәмбәрин алдығы ҹисмани бәдән әввәлки бәдәниндән фәргләнирди. Һәтта Исанын јахын достлары ону үздән танымадылар, јалныз дедији вә етдији шејләрдән таныдылар (Лука 24:30, 31, 35; Јәһја 20:14—16; 21:6, 7).\nИса һәвари Томаса ҝөрүнәндә она бәдәниндәки изләри дә ҝөстәрмишди. Томас Исанын дирилдијинә шүбһә етдијинә ҝөрә Иса Томасын иманыны мөһкәмләндирди (Јәһја 20:24—29)


Q=8	C=0	SS=2	LS=4	PS=4	DC=0	LC=0	SD=0	BS=1	G0=49	G1=38	G2=20	DLID=az_RU	BODY=Дәнјал 4 | Онлајн Мүгәддәс Китаб | Јени дүнја тәрҹүмәси\nПадшаһ Аллаһын әбәди һөкмдар олдуғуну етираф едир (1—3)\nАғаҹ барәдә јуху (4—18)\nКәсилмиш ағаҹ вә једди дөвр (16)\nБәшәр үзәриндә һөкмран Аллаһдыр (17)\nДәнјал јухуну јозур (19—27)\nПадшаһын јухусу чин олур (28—36)\nПадшаһ ағлыны итирир (32, 33)\nПадшаһ Аллаһы тәриф едир (37)\n4 «Падшаһ Навуходоносордан јер үзүндә јашајан бүтүн үммәтләрә, халглара вә дилләрә мәнсуб оланлара салам олсун! 2 Мәсләһәт билдим ки, Аллаһ-Тааланын мәнимлә бағлы ҝөстәрдији әламәт вә мөҹүзәләри сизә билдирим. 3 Һәгигәтән, Онун әламәтләри мөһтәшәм, мөҹүзәләри гүдрәтлидир! Онун падшаһлығы әбәди падшаһлыгдыр, һакимијјәти нәсилдән-нәслә дурур.+ 4 Мән, Навуходоносор өз евимдә, сарајымда раһат, фираван јашајырдым. 5 Бир дәфә мәни горхуја салан јуху ҝөрдүм. Јатағымда икән ҝөрдүјүм ҝөрүнтү вә рөјалар мәни горхутду.+ 6 Мән әмр етдим ки, јухуну јозмаг үчүн Бабилин бүтүн мүдрикләрини һүзурума топласынлар.+ 7 Каһинләр, руһчағыранлар, кәлданиләр вә мүнәҹҹимләр+ ҝәлдиләр. Мән јухуму онлара данышдым, амма онлар јухуну јоза билмәдиләр.+ 8 Ахырда аллаһымын шәрәфинә+ Бәлтишәззар+ адландырылан, ичиндә мүгәддәс аллаһларын руһу олан+ Дәнјал һүзурума ҝәлди. Мән јухуну она данышдым: 9 “Еј каһинләрин башчысы+ Бәлтишәззар! Билирәм ки, сәндә мүгәддәс аллаһларын руһу вар+ вә елә бир сирр јохдур ки, сән ону ача билмәјәсән.+ Одур ки, јухуда ҝөрдүјүм рөјалары вә јозумуну мәнә даныш. 10 Мән јатағымда икән рөјада дүнјанын ортасында битмиш бир ағаҹ ҝөрдүм.+ Бу ағаҹ чох һүндүр иди.+ 11 О бөјүјүб мөһкәмләнди, башы ҝөјләрә чатды. Дүнјанын уҹгарларындан ону ҝөрмәк олурду. 12 Ағаҹын ҝөзәл јарпаглары, бол мејвәси вар иди. Үстүндә һамы үчүн гида битирди. Алтында чөлүн һејванлары көлҝә тапыр, будагларында ҝөјүн гушлары јува гурурду. Бүтүн ҹанлылар ондан гидаланырды. 13 Јатағымда јухуда икән рөјада ҝөрдүм ки, бир ҝөзәтчи, мүгәддәс бир варлыг ҝөјдән енир.+ 14 О, уҹадан дејирди: “Бу ағаҹы кәсин,+ будагларыны доғрајын, јарпагларыны силкәләјиб төкүн, мејвәләрини сәпәләјин! Гој һејванлар алтындан гачсын, гушлар будагларындан учсун. 15 Амма көтүјүнү дәмир вә мислә чәмбәрләјиб јердә сахлајын, гојун чөлүн отлары арасында галсын. Ҝөјләрин шеһи ону ислатсын, һејванлар кими, онун да пајы јерин отлары олсун.+ 16 Ондан инсан үрәји алыныб, әвәзинә һејван үрәји верилсин. Гој једди дөвр белә галсын.+ 17 Бу фәрманы ҝөзәтчиләр чыхарыб,+ бу бујруғу мүгәддәс варлыглар вериб ки, бәшәр өвладлары билсин: бәшәр сәлтәнәти үзәриндә һөкмран Һагг-Тааладыр.+ Сәлтәнәти кимә истәјир верир, инсанлар арасында ән ашағы оланы онун башында гојур”. 18 Мән падшаһ Навуходоносорун ҝөрдүјү јуху будур. Инди, еј Бәлтишәззар, сән ону јоз, чүнки сәлтәнәтимдәки мүдрикләрин һеч бири онун јозумуну мәнә ача билмәди.+ Сәнсә буна гадирсән, чүнки сәндә мүгәддәс аллаһларын руһу вар”. 19 Ады Бәлтишәззар олан Дәнјал+ ани һәјәҹан кечирди, фикирләри ону горхуја салды. Онда падшаһ деди: “Еј Бәлтишәззар, гој бу јуху вә онун јозуму сәни горхутмасын”. Бәлтишәззар исә деди: “Ја аға, гој бу јуху сәни севмәјәнләрин, јозуму дүшмәнләринин башына ҝәлсин. 20 Уҹалыб мөһкәмләнән, башы ҝөјләрә чатан, дүнјанын уҹгарларындан ҝөрүнән,+ 21 јарпаглары ҝөзәл, мејвәси бол, һамы үчүн гида верән, алтында чөлүн һејванлары мәскән салан, будагларында ҝөјүн гушлары јува гуран ағаҹ+ 22 сәнсән, ја падшаһ. Чүнки сән јүксәлиб мөһкәмләндин, әзәмәтин уҹалыб ҝөјләрә чатды,+ сәлтәнәтин дүнјанын уҹгарларына гәдәр јајылды.+ 23 Падшаһ бир ҝөзәтчи, ҝөјдән енән мүгәддәс варлыг+ ҝөрмүшдү. О дејирди: “Бу ағаҹы кәсиб мәһв един. Көтүјүнү исә дәмир вә мислә чәмбәрләјиб јердә сахлајын, гојун чөлүн отлары арасында галсын. Гој једди дөвр кечәнә гәдәр ҝөјләрин шеһи ону ислатсын, гој һејванлар кими, онун да пајы јерин отлары олсун”.+ 24 Еј падшаһ, бунун јозуму вә Һагг-Тааланын ағам падшаһла бағлы чыхардығы фәрман будур: 25 Сән инсанлар арасындан говулаҹагсан. Чөлүн һејванлары арасында јашајаҹагсан, өкүз кими от јејәҹәксән, ҝөјләрин шеһи сәни исладаҹаг.+ Сән бәшәр сәлтәнәти үзәриндә Һагг-Тааланын һөкмран олдуғуну, ону истәдији кәсә вердијини+ баша дүшәнә гәдәр једди дөвр кечәҹәк.+ 26 Ағаҹын көтүјүнүн+ галмасы барәдә верилән фәрманын исә мәнасы будур: сән ҝөјләрин һөкмранлыг етдијини баша дүшәндән сонра тахт-таҹын јенә сәнин олаҹаг. 27 Одур ки, ја падшаһ, гој мәсләһәтим аҹығына ҝәлмәсин. Ҝүнаһларындан дөнүб доғру ишләр ҝөр, һагсызлыгдан әл чәкиб фағыр-фүгәраја мәрһәмәт ҝөстәр. Бәлкә, онда фираванлығын узун сүрәр”».+ 28 Бүтүн бунлар падшаһ Навуходоносорун башына ҝәлмишди. 29 Бу јухудан он ики ај сонра Навуходоносор Бабилдә падшаһ сарајынын дамында ҝәзиширди. 30 Падшаһ деди: «Будур, падшаһ сарајына мәскән олмаг үчүн, шан-шөһрәтим үчүн ҝүҹүм-гүдрәтимлә тикдијим бөјүк Бабил!» 31 Бу сөз һәлә падшаһын ағзында икән ҝөјдән бир сәда ҝәлди: «Еј падшаһ Навуходоносор, ешит вә аҝаһ ол, тахт-таҹ әлиндән чыхды.+ 32 Сән инсанлар арасындан говулурсан. Чөлүн һејванлары арасында јашајаҹагсан, өкүз кими от јејәҹәксән. Сән бәшәр сәлтәнәти үзәриндә Һагг-Тааланын һөкмран олдуғуну, ону истәдији кәсә вердијини+ баша дүшәнә гәдәр једди дөвр кечәҹәк». 33 Елә о андаҹа дејиләнләр Навуходоносорун башына ҝәлди. О, инсанлар арасындан говулду, өкүз кими от јемәјә башлады, бәдәни ҝөјләрин шеһи илә исланды. Сачы гартал ләләји кими узанды, дырнаглары гуш ҹајнағы кими олду.+ 34 «Вахт тамам оланда+ мән Навуходоносор башымы галдырыб ҝөјләрә бахдым вә ағлым башыма ҝәлди. Мән Һагг-Таалаја алгыш охудум, Әбәди Вар Олана тәрифләр сөјләјиб Ону уҹалтдым. Чүнки Онун һакимијјәти әбәди һакимијјәтдир, падшаһлығы нәсилдән-нәслә дурур.+ 35 Јерин бүтүн сакинләри һеч нәдир. О, ҝөјләрин ордусујла, јерин сакинләријлә истәдији кими давраныр. Һеч ким Она мане ола билмәз,+ һеч ким Она “нә едирсән?” дејә билмәз.+ 36 О заман ағлым башыма ҝәлди вә падшаһлығымын ҹалалы, әзәмәтим, еһтишамым өзүмә гајытды.+ Мәмурларым, әјанларым мәни ахтарыб тапдылар, тахт-таҹым өзүмә гајтарылды вә мән әввәлкиндән дә әзәмәтли олдум. 37 Инди мән Навуходоносор ҝөјләрин Падшаһына тәрифләр дејирәм, Ону уҹалдыр, мәдһ едирәм.+ Чүнки Онун бүтүн ишләри доғру, јоллары һагдыр.+ Тәкәббүрлә ҝәзәнләри алчалдан Одур».+


Q=7	C=3	SS=0	LS=1	PS=3	DC=0	LC=0	SD=0	BS=1	G0=52	G1=34	G2=15	DLID=az_RU	BODY=Јарадылыш 19 | Онлајн Мүгәддәс Китаб | Јени дүнја тәрҹүмәси\nМәләкләр Лутун јанына ҝәлир (1—11)\nЛутла аиләсинә шәһәри тәрк етмәк бујрулур (12—22)\nСәдум вә Әмурә дағыдылыр (23—29)\nЛутун арвады дуз сүтунуна чеврилир (26)\nЛут вә гызлары (30—38)\nМуабиләр вә әмуниләрин мәншәји (37, 38)\n19 Ики мәләк ахшамүстү ҝәлиб Сәдума чатды. Лут шәһәр дарвазасынын ағзында отурмушду. Онлары ҝөрәндә Лут галхыб гаршыларына чыхды вә јерә гәдәр әјилиб тәзим етди.+ 2 Онлара деди: «Ағаларым, ҝәлин гулунузун евиндә гонаг олун, ајагларынызы јујарлар, ҝеҹәни галарсыныз, сәһәр дә о башдан дуруб, јолунуза давам едәрсиниз». Онлар исә ҹаваб вериб дедиләр: «Јох, лазым дејил, ҝеҹәни шәһәр мејданында кечирәҹәјик». 3 Онда Лут онлары дилә тутмаға башлады. Ахырда онлар разылашыб онунла ҝетдиләр. Лут мајасыз чөрәк бишириб гонаглар үчүн сүфрә ачды, онлар да једиләр. 4 Онлар һәлә јатаға ҝирмәмиш бүтүн Сәдум әһли, ушагдан тутмуш гоҹаја кими, шәһәрин бүтүн кишиләри төкүлүшүб Лутун евини дөврәјә алдылар. 5 Онлар Луту чағырыб: «Һаны ахшам евинә ҝәлән кишиләр? Чыхар онлары бајыра, онларла јахынлыг едәк», — дејә бағырырдылар.+ 6 Ахырда Лут чыхыб архасынҹа гапыны бағлады. 7 Үзүнү онлара тутуб деди: «Гардашлар, аманын бир ҝүнүдүр, белә иш тутмајын. 8 Евдә ики бакирә гызым вар, онлары ҝәтирим, нә етмәк истәјирсиниз, онлара един. Бирҹә бу адамларла ишиниз олмасын, ахы бу гонаглар мәним дамымын алтына сығыныблар».+ 9 Онлар гышгырмаға башладылар: «Чәкил ҝөрәк. Бу јурдсуз-јувасыза бир бах... Ҝәлиб бурда јурд салмағы бәс дејил, үстәлик, бизим башымыза ағыл да гојур. Инди сәни онлардан да пис ҝүнә гојарыг». Һамы бир нәфәр кими Лутун үстүнә шығыјыб ону итәләмәјә башлады. Онлар чалышырдылар ки, гапыны сындырсынлар. 10 Иши белә ҝөрәндә ичәридәки кишиләр әлләрини чыхарыб Луту евә салдылар вә гапыны бағладылар. 11 Гапынын ағзындакылары исә, балаҹадан тутмуш бөјүјәдәк, һамысыны кор етдиләр. Белә ки, онлар евин гапысыны ахтара-ахтара әлдән-ајагдан дүшдүләр. 12 Гонаглар Лута дедиләр: «Шәһәрдә даһа кимин вар? Күрәкәндән, оғулдан, гыздан, гоһум-әгрәбадан кимин варса, һамысыны бурадан чыхарт. 13 Биз бу јерин күлүнү ҝөјә совураҹағыг, чүнки буранын ҹамаатынын әлиндән чәкилән фәрјадлар Јеһованын дәрҝаһынаҹан ҝәлиб чатыб.+ Она ҝөрә дә Јеһова бизи ҝөндәриб ки, бураны јерлә јексан едәк». 14 Лут ҝедиб гызларынын адахлылары илә данышды. О, онлара исрарла дејирди: «Тез олун, бу јердән чыхын, чүнки Јеһова бу шәһәри дармадағын едәҹәк!» Амма күрәкәнләринә елә ҝәлди ки, о зарафат едир.+ 15 Дан јери сөкүләндә мәләкләр Луту тәләсдирмәјә башладылар: «Галх, арвадыны, гызларыны ҝөтүрүб бурадан чых ки, шәһәрин бадына ҝетмәјәсән».+ 16 Лут ләнҝ тәрпәнирди. Амма Јеһованын она рәһми ҝәлдијиндән+ һәмин адамлар Лутун, арвадынын вә гызларынын әлиндән тутуб онлары шәһәрдән чыхардылар.+ 17 Шәһәрдән чыхан кими онлардан бири деди: «Гач ҹаныны гуртар! Архана бахма,+ бөлҝәдән чыхана гәдәр дә һеч јердә дајанма!+ Дағлара гач ки, һәлак олмајасан!» 18 Лут исә онлара деди: «Јох, Јеһова, нә олар! 19 Билирәм ки, бу гулуна лүтф ҝөстәрмисән, ҹанымы горујуб+ мәнә бөјүк хејирхаһлыг етмисән, амма мән дағлара гача билмәрәм, горхурам ки, башыма бәла ҝәләр, мән һәлак оларам.+ 20 Гој бу јахынлыгдакы кичик шәһәрә гачым. Нә олар, гој ора гачыб ҹанымы гуртарым, онсуз да елә дә бөјүк јер дејил». 21 Аллаһ она деди: «Јахшы, сәнин хатиринә+ дедијин шәһәрә дәјмәјәҹәјәм.+ 22 Тез елә, ора гач, сән ора чатмајынҹа Мән һеч нә едә билмәјәҹәјәм!»+ Буна ҝөрә дә һәмин шәһәрин ады Соһар*+ галды. 23 Лут Соһара чатанда артыг ҝүн доғмушду. 24 Онда Јеһова Сәдумла Әмурәнин үстүнә ҝөјдән күкүрд вә од јағдырды.+ Јеһованын јағдырдығы од 25 бу шәһәрләри, үстәлик, бүтүн бөлҝәни шәһәрләрин әһалиси вә биткиси гарышыг јандырыб күлә дөндәрди.+ 26 Лутун арвады исә архада ҝәлирди. О бојланыб ҝеријә бахды вә дуз сүтунуна чеврилди.+ 27 Ибраһим сәһәр сүбһдән ојаныб Јеһованын өнүндә дурдуғу јерә ҝәлди.+ 28 Сәдумла Әмурәјә, бүтүн о бөлҝәјә бахды. Гаршыда дәһшәтли мәнзәрә ҹанланырды. Јердән, собадан чыхар кими, гаты түстү галхырды.+ 29 Анҹаг Аллаһ бөлҝәдәки шәһәрләри мәһв едәндә Ибраһими унутмамышды, белә ки, Лутун јашадығы шәһәрләри дағыданда Луту орадан чыхармышды.+ 30 Үстүндән бир гәдәр кечәндән сонра Лут гызлары илә бәрабәр Соһардан чыхыб дағлара көчдү,+ чүнки Соһарда+ јашамаға горхурду. Беләҹә, о, ики гызы илә бирликдә мағарада јашамаға башлады. 31 Бир дәфә бөјүк гыз кичијә деди: «Атамыз гоҹалыб. Бураларда да бир Аллаһ бәндәси јохдур ки, һамы кими биз дә әрә ҝедәк. 32 Ҝәл атамыза шәраб ичириб онунла јатаг вә атамызын нәслини давам етдирәк». 33 Һәмин ахшам онлар аталарына чохлу шәраб вериб ону ичиртдиләр. Сонра бөјүк гыз ичәри ҝириб атасы илә јатды, атасынын исә онун нә вахт ҝәлдијиндән, нә вахт ҝетдијиндән хәбәри олмады. 34 Ертәси ҝүн бөјүк гыз кичијә деди: «Мән кечән ҝеҹә атамла јатдым. Ҝәл бу ахшам да шәраб вериб ону ичирдәк, сонра сән дә ҝириб онунла јатарсан ки, атамызын нәслини давам етдирәк». 35 Онлар һәмин ахшам да аталарыны мөһкәм ичиртдиләр. Сонра кичик гыз ҝедиб атасы илә јатды, атасынын исә онун нә вахт ҝәлдијиндән, нә вахт ҝетдијиндән хәбәри олмады. 36 Һәр ики гыз атасындан һамилә галды. 37 Бөјүк гызын оғлу олду, адыны Муаб+ гојду. О, индики муабиләрин әҹдадыдыр.+ 38 Кичик гызын да оғлу олду, адыны Бәнамми гојду. О да индики әмуниләрин+ әҹдадыдыр.\n^ Мәнасы: кичик.


Q=10	C=3	SS=3	LS=3	PS=3	DC=0	LC=0	SD=0	BS=2	G0=19	G1=13	G2=5	DLID=az_RU	BODY=Иса шаҝирдләри балыг јох, адам овламаға чағырыр | Иса пејғәмбәрин һәјаты\nШаҝирдләр балыг әвәзинә адам «овлајаҹаг»\nМӘТТА 4:13—22 МАРК 1:16—20 ЛУКА 5:1—11\nИСА ПЕЈҒӘМБӘР ШАҜИРДЛӘРИНИ ДАИМА ОНУН АРДЫНҸА ҜЕТМӘЈӘ ЧАҒЫРЫР\nАДАМ «ОВЛАЈАН» БАЛЫГЧЫЛАР\nНасирә әһли Иса Мәсиһи өлдүрмәјә ҹәһд ҝөстәрәндә о, Ҹәлилә дәнизинин јахынлығындакы Кәфәрнаһум шәһәринә ҝәлир. Бу дәниз һәмчинин Ҝеннесарет ҝөлү адланыр (Лука 5:1). Беләҹә, Әшија пејғәмбәрин јаздығы даһа бир пејғәмбәрлик јеринә јетир. Һәмин пејғәмбәрликдә дејилирди ки, саһил бојунҹа јашајан Ҹәлилә ҹамааты парлаг ишыг ҝөрәҹәк (Әшија 9:1, 2).\nИса пејғәмбәр бурада да сәмави Падшаһлығын јахынлашдығыны бәјан едир (Мәтта 4:17). Тәблиғ едәркән Иса шаҝирдләриндән дөрдүнү тапыр. Габаглар ону мүшајиәт етмиш бу кишиләр Иса илә Јәһудијјәдән ҝери дөнәндән сонра јенидән балыгчылыг ишләринә гајытмышдылар (Јәһја 1:35—42). Лакин индән белә онлар һәмишә онун јанында олмалыдырлар, чүнки Иса Мәсиһ онлара тәлим вермәлидир ки, о олмајандан сонра онлар хидмәти давам едә билсинләр.\nБир ҝүн Иса Мәсиһ ҝөлүн саһили илә ҝедәркән Шимон Бутрусу, онун гардашы Андреасы вә онларын јолдашларыны ҝөрүр. Онлар торлары јујурлар. Мәсиһ онлара јахынлашыб Бутрусун гајығына минир вә бујурур ки, гајығы бир гәдәр саһилдән араласын. О, әјләшиб саһилдә топлашмыш ҹамаата Аллаһын Падшаһлығы барәдә һәгигәтләри өјрәтмәјә башлајыр. Бир гәдәр сонра Иса пејғәмбәр Бутруса дејир:\n— Гајығы дәрин бир јерә сүрүб торлары суја атын.\n— Мүәллим, бүтүн ҝеҹәни әлләшмишик, амма бир шеј тутмамышыг. Инди ки сән дејирсән, баш үстә, торлары атарам (Лука 5:4, 5).\nБалыгчылар торлары суја атырлар вә торлара о гәдәр балыг дүшүр ки, онлар јыртылмаға башлајыр. Балыгчылар о бири гајыгдакы јолдашларыны көмәјә чағырыб балыглары гајыглара долдурурлар. Гајыгларын икиси дә ағзынаҹан долур вә батмаға башлајыр. Буну ҝөрән Бутрус Исанын ајагларына јыхылыб дејир:\n— Аға, мән ҝүнаһлы адамам, сәнә лајиг дејиләм.\n— Горхма! Индән белә адам овлајаҹагсан (Лука 5:8, 10).\nИса Мәсиһ Бутруса вә гардашы Андреаса дејир: «Ардымҹа ҝәлин. Бундан сонра балыг јох, инсан тутаҹагсыныз» (Мәтта 4:19). Бу ики гардашла јанашы, Иса диҝәр ики балыгчыны, Зәбәдинин оғуллары Јагубла Јәһјаны да дәвәт едир. Онлар ҹанла-башла дәвәти гәбул едирләр. Беләҹә, бу дөрд нәфәр ишләрини атыб Исанын даими шаҝирди олур.\nИса Мәсиһ кимләри даима онун ардынҹа ҝетмәјә чағырыр?\nҺансы мөҹүзә Бутрусу горхудур?\nДөрд шаҝирд индән белә нә овлајаҹаглар?


Q=6	C=4	SS=2	LS=1	PS=0	DC=0	LC=0	SD=0	BS=1	G0=127	G1=104	G2=49	DLID=az_RU	BODY=Көһнә шәхсијјәти әјнимиздән чыхараг | Тәлим\nДИЛИ: Aзәрбајҹан (кирил әлифбасы) Cakchiquel (Central) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\n«Көһнә шәхсијјәти әмәлләри илә бирҝә әјниниздән [чыхарын]» (КОЛ. 3:9).\nНӘҒМӘ: 121, 142\nТәшкилатымызы фәргли едән нәдир?\nБиз һансы әмәлләрдән узаг дурмалыјыг?\nКөһнә шәхсијјәти әјнимиздән неҹә чыхара биләрик?\n1, 2. Јеһованын Шаһидләринин һансы хүсусијјәтләри инсанларын диггәтини ҹәлб едиб?\nЈЕҺОВАНЫН ШАҺИДЛӘРИНИН ҝөзәл хүсусијјәтләри инсанларын диггәтиндән јајынмыр. Мисал үчүн, јазычы Антон Ҝил насист Алманијасында јашајан баҹы-гардашларымыз һагда јазыр: «Јеһованын Шаһидләри насистләрин хүсуси һәдәфинә чеврилмишди... 1939-ҹу илдә [һәбс дүшәрҝәләриндә] онларын сајы 6000-ә чатмышды». О һәмчинин гејд едир ки, шиддәтли ишҝәнҹәләрә мәруз галмаларына бахмајараг, Јеһованын Шаһидләри дүрүст вә тәмкинли давраныр, һәмрәјлик нүмајиш етдирир, иманларында сарсылмаз галырдылар.\n2 Ҹәнуби Африкада јашајанлар да Аллаһын халгы арасында ҝөзәл кејфијјәтләрин олдуғуну гејд едибләр. 2011-ҹи ил 18 декабрда Јоһаннесбург шәһәринин ән бөјүк стадионунда Ҹәнуби Африка вә гоншу өлкәләрдән мүхтәлиф иргләрә аид 78 000 баҹы-гардаш руһани тәдбирдә иштирак етмәк үчүн бир араја ҝәлмишди. Нәзәрә алсаг ки, бир заманлар Ҹәнуби Африкада ајры-ајры иргләрдән олан Јеһованын Шаһидләринин бир јердә топлашмасы гадаған иди, бу стадиондакы бирлији мүшаһидә етмәк инсаны валеһ едирди. Стадионун менеҹерләриндән бири бу топланты барәдә демишди: «Мән индијә кими бу стадионда өзүнү бу ҹүр ләјагәтлә апаран издиһам ҝөрмәмишәм. Һамынын үст-башы чох сәлигәли иди. Стадиону да чох ҝөзәл тәмизләјибсиниз. Амма мәнә ән чох тәсир бағышлајан о иди ки, сиз ирги барјерләри һәгиги мәнада ашмысыныз».\n3. Бизи башгаларындан фәргләндирән нәдир?\n3 Јеһованын Шаһиди олмајан инсанларын бу ҹүр сөзләр демәси ҝөстәрир ки, бизим бејнәлхалг гардашлығымыз һәгигәтән дә әсрарәнҝиздир (1 Бут. 5:9). Бәс ҝөрәсән, бизи диҝәр тәшкилатлардан фәргли едән нәдир? Биз Јеһова Аллаһын Кәламы вә мүгәддәс руһун көмәји илә «көһнә шәхсијјәти» әјнимиздән чыхармаға чалышырыг. Әвәзиндә исә «јени шәхсијјәти» ҝејинирик (Кол. 3:9, 10).\n4. Бу мәгаләдә нәји мүзакирә едәҹәјик вә буну мүзакирә етмәк нә үчүн ваҹибдир?\n4 Көһнә шәхсијјәти әјнимиздән чыхармагдан әлавә, биз ондан узаг дурмалыјыг. Бу мәгаләдә көһнә шәхсијјәти әјнимиздән неҹә чыхара биләҹәјимиз вә бунун ваҹиблији һагда данышаҹағыг. Бундан әлавә, тутдуғу әмәлдән асылы олмајараг, һәр бир инсанын тамамилә дәјишә биләҹәјинин мүмкүн олдуғуну ҝөрәҹәјик. Һәмчинин артыг узун илләр һәгигәтдә олан инсанларын көһнә шәхсијјәтдән узаг дурмаг үчүн нә едә биләҹәкләрини арашдыраҹағыг. Бәс нәјә ҝөрә бүтүн бунлары арашдырмаға еһтијаҹ вар? Чүнки бир заманлар Јеһоваја сәдагәтлә хидмәт едән бәзи инсанлар еһтијаты әлдән вердикләринә ҝөрә көһнә әмәлләринә гајытмышдылар. Буна ҝөрә дә һәр биримиз нөвбәти хәбәрдарлығын ҹиддијјәтини дәрк етмәлијик: «Мөһкәм дајандығыны дүшүнән адам еһтијатлы олсун ки, јыхылмасын» (1 Кор. 10:12).\nӘХЛАГСЫЗЛЫҒА МЕЈЛИНИЗИ ӨЛДҮРҮН\n5. а) Көһнә шәхсијјәти әјнимиздән чыхармағын ваҹиб олдуғуну ҝөстәрән нүмунә чәкин. (Мәгаләнин әввәлиндәки шәклә бахын.) б) Колослулара 3:5—9 ајәләринә әсасән, көһнә шәхсијјәтә һансы әмәлләр дахилдир?\n5 Әҝәр сизин палтарыныз чиркләнибсә вә ондан үфунәт ији ҝәлирсә, нә едәрдиниз? Сөзсүз ки, бу палтары әјниниздән мүмкүн гәдәр тез чыхарардыныз. Ејнилә, Јеһованын бәјәнмәдији пис вәрдишләрдән гуртулмаг ҝөстәришинә дә тәхирә салмадан риајәт етмәлијик. Тәбии ки, биз һәвари Булусун «бүтүн бунлары... кәнара гојун» мәсләһәтинә ујғун давранмаг истәјирик. Ҝәлин һәваринин садаладығы ики ҝүнаһлы әмәлин — әхлагсызлыг вә натәмизлијин нә олдуғуна бахаг. (Колослулара 3:5—9 ајәләрини охујун.)\n6, 7. а) Көһнә шәхсијјәти әјнимиздән чыхармаг үчүн гәти аддымлар атмағын ваҹиблији Булусун сөзләриндән неҹә ҝөрүнүр? б) Сакура һансы һәјат тәрзи сүрүрдү вә о, нәјин сајәсиндә дәјишә билди?\n6 Әхлагсызлыг. Мүгәддәс Китабда истифадә олунан «әхлагсызлыг» сөзүнә никаһда олмајан шәхсләрин бир-бири илә ҹинси јахынлыг етмәси вә һомосексуаллыг дахилдир. Һәвари Булус бәдәнин үзвләриндә олан әхлагсызлыға мејли өлдүрмәји мәсләһәт ҝөрмүшдү. Онун истифадә етдији «өлдүрмәк» сөзү ҝөстәрир ки, бу ҹүр пис мејилләрдән гуртулмаг үчүн гәти аддымлар атмаг лазымдыр. Бир шејә әмин олун ки, зәфәр чалмаг мүмкүндүр!\n7 Ҝәлин Јапонијадан олан Сакуранын * һадисәсинә бахаг. О, бөјүдүкҹә дахилиндәки бошлуг вә тәнһалыг һисси дә бөјүјүрдү. Тәнһалығын өһдәсиндән ҝәлмәк үчүн Сакура 15 јашындан мүхтәлиф инсанларла ҹинси әлагәдә олмаға башлајыр. О, дәрин пешманчылыг һисси илә етираф едир ки, дүз үч дәфә аборт едиб. Сакура дејир: «Әввәл-әввәл ҹинси мүнасибәтдә олдугҹа өзүмә әминлијим артырды, севилдијими, лазым олдуғуму һисс едирдим. Амма ҝетдикҹә өзүмү даһа дәјәрсиз, мүдафиәсиз һисс етмәјә башладым». Сакура 23 јашына кими бу ҹүр һәјат тәрзи сүрмүшдү. Амма сонралар о, Јеһованын Шаһидләри илә Мүгәддәс Китабы өјрәнмәјә башлајыр. Өјрәндикләри онун хошуна ҝәлир вә Јеһованын көмәјилә о, әхлагсыз һәјат тәрзиндән әл чәкиб, ҝүнаһ вә хәҹаләт һиссиндән јаха гуртара билир. Һал-һазырда Сакура өнҹүл кими хидмәт едир вә даһа өзүнү тәнһа һисс етмир. О дејир: «Һәр ҝүн Јеһованын мәһәббәтини дујмаг мәни сөзүн әсл мәнасында хошбәхт едир».\nНАТӘМИЗ ӘМӘЛЛӘРДӘН ТӘМИЗЛӘНИН\n8. Нәләр бизи Аллаһын ҝөзүндә натәмиз едә биләр?\n8 Натәмизлик. Мүгәддәс Китабда «натәмизлик» кими тәрҹүмә олунан сөз ҝениш мәна дашыјыр вә тәкҹә ҹинси характерли ҝүнаһлара аид дејил. Бура сигарет чәкмәк кими зәрәрли вәрдишләр вә әдәбсиз зарафатлар да дахилдир (2 Кор. 7:1; Ефес. 5:3, 4). Һәмчинин ҹинси истәк ојадан китаблары охумаг, порнографијаја бахмаг вә бу кими диҝәр әмәлләр дә натәмизлик һесаб олунур. Бунлар мастурбасија кими натәмиз вәрдишә ҝәтириб чыхара биләр (Кол. 3:5) *.\n9. Шәһвәти аловландырмаг нә илә нәтиҹәләнә биләр?\n9 Порнографијаја бахмағы вәрдиш етмәк инсанда шәһвәти аловландырыр вә инсанда даима ҹинси мүнасибәтдә олмаг истәји олур. Порнографијаја алудә олан инсанлар арасында апарылан арашдырмалар ҝөстәрир ки, порнографија алудәчилијинин әламәтләри алкоголизм вә наркоманија алудәчилији илә ејнидир. Ајдындыр ки, порнографијаја бахан инсанлар бунун аҹы нәтиҹәләрини бичирләр. Мәсәлән, белә инсанлар ҝүҹлү хәҹаләт һисси кечирир, онларын әмәк габилијјәти ашағы дүшүр, аиләдә хошбәхт олмур, һәтта бир чохлары бошанмаја вә интиһара әл атырлар. Артыг бир илдир ки, порнографија вәрдишиндән гуртулан бир нәфәр јазыр: «Нәһајәт, мәндә өзүмә гаршы һөрмәт һисси јаранды».\n10. Рибејро порнографија алудәчилијиндән неҹә гуртулду?\n10 Чохлары үчүн порнографија алудәчилијиндән гуртулмаг әсл мүбаризәдир. Бразилијадан олан Рибејронун һадисәси ҝөстәрир ки, бу мүбаризәдә галиб ҝәлмәк мүмкүндүр. О, јенијетмә јашларында еви тәрк етмиш вә бир мүддәт сонра кағыз емалы заводунда ишләмәјә башламышды. Иш јериндә о, тез-тез порнографик журналлара раст ҝәлирди. Рибејро дејир: «Јаваш-јаваш мән порнографија алудәчиси олдум. Вәзијјәт о јерә ҝәлиб чатмышды ки, порнографик видеолара бахмаг үчүн бирликдә јашадығым гадынын евдән чыхыб ҝетмәсини ҝөзләјирдим». Бир ҝүн Рибејро емал олунасы китаб галағынын арасында «Аилә хошбәхтлијинин сирри» китабына раст ҝәлир. Китабы ҝөтүрүб охујур. Охудуглары ону Јеһованын Шаһидләри илә Мүгәддәс Китабы өјрәнмәјә тәшвиг едир. Амма бу вәрдишдән гуртулмаг үчүн она хејли вахт лазым олур. Бәс ҝөрәсән, Рибејроја бу мүбаризәдә нә көмәк едир? О дејир: «Дуанын, мүталиәнин вә охудугларымын маһијјәтинә вармағын сајәсиндә Аллаһын хүсусијјәтләрини даһа јахшы дәрк еләдим вә нәтиҹәдә, Јеһоваја олан мәһәббәтим порнографијаја бахмаг истәјими үстәләди». Аллаһын Кәламынын вә мүгәддәс руһун көмәји илә Рибејро көһнә шәхсијјәти әјниндән чыхарды, вәфтиз олунду вә һал-һазырда ағсаггал кими хидмәт едир.\n11. Порнографијадан гуртулмаг неҹә мүмкүндүр?\n11 Диггәт јетирдинизсә, Рибејронун бу мүбаризәдә галиб ҝәлмәси тәкҹә Мүгәддәс Китабы охумағын сајәсиндә мүмкүн олмады. О, дуаја, Аллаһын Кәламынын дәринлијинә вармаға јетәринҹә вахт ајырырды. Беләҹә, охудуглары онун үрәјинә, дүшүнҹәсинә тәсир ҝөстәрир вә Аллаһа ҝет–ҝедә артан мәһәббәти порнографијаја бахмаг истәјиндән ҝүҹлү олду. Јеһоваја олан дәрин мәһәббәт вә пис шејләрә нифрәт порнографија бәласындан гуртулмағын ән ҝөзәл үсулудур. (Зәбур 97:10 ајәсини охујун.)\nГӘЗӘБИ, ТӘҺГИРИ ВӘ ЈАЛАНЫ КӘНАРА ГОЈУН\n12. Стефана гәзәб вә тәһгири кәнара гојмаға нә көмәк еләди?\n12 Өзүндән тез чыхан инсанлар чох вахт һирсләрини тәһгирлә сојудурлар. Әлбәттә ки, белә инсанын аилә һәјаты хошбәхт ола билмәз. Австралијадан олан Стефан дејир: «Јаман сөјүшкән идим. Ән хырда шеј дә мәни һөвсәләдән чыхарырды. Јолдашымла үч дәфә ајрылмыш вә һәтта бошанмаг дәрәҹәсинә чатмышдыг». Сонралар Стефанла һәјат јолдашы Јеһованын Шаһидләри илә Мүгәддәс Китабы өјрәнмәјә башлајыр. Мүгәддәс Китаб мәсләһәтләринә әмәл етмәјин Стефана һансы фајдасы олду? О дејир: «Аиләмиздәки вәзијјәт 180 дәрәҹә дәјишди. Инди Јеһова Аллаһын көмәји сајәсиндә дахилимдә раһатлыг вә сакитлик вар. Һалбуки бир заманлар хырда бир шејин үстүндә белә, партламаға һазыр олан гәзәб долу саатлы бомба кими идим». Һал-һазырда Стефан јығынҹаг хидмәтчисидир, јолдашы исә артыг бир нечә илдир өнҹүл кими хидмәт едир. Онун ҝетдији јығынҹағын ағсаггаллары Стефан һагда белә дејирләр: «Стефан чох сакит, һәлим, чалышган гардашдыр». Ағсаггалларын сөзүнә ҝөрә, онлар һәлә ону өзүндән чыхан ҝөрмәјибләр. Стефан дүшүнмүр ки, бүтүн бу дәјишикликләр онун өз ҝүҹү сајәсиндә мүмкүн олуб. О бөлүшүр: «Әҝәр Јеһованын мәни бүсбүтүн дәјишмәк үчүн ҝөстәрдији көмәји гәбул етмәсәјдим, бүтүн бу ҝөзәл немәтләр мәнә нәсиб олмајаҹагды».\n13. Нә үчүн гәзәб тәһлүкәлидир вә бунунла бағлы Мүгәддәс Китабда һансы хәбәрдарлыг вар?\n13 Мүгәддәс Китаб гәзәби, гышгырығы, тәһгири кәнара гојмағы бујурур (Ефес. 4:31). Чүнки бунлар зоракылыға ҝәтириб чыхарыр. Бу ҝүн дүнјада инсанлар гәзәбә нормал бир шеј кими јанашырлар, анҹаг бу әмәлләр Аллаһы шәрәфләндирмир. Бир чох баҹы-гардашларымыз јени шәхсијјәти ҝејинмәздән өнҹә бу зәрәрли давраныш тәрзиндән јаха гуртармалы олмушлар. (Зәбур 37:8—11 ајәләрини охујун.)\n14. Агрессив инсанын һәлим олмасы мүмкүндүрмү?\n14 Ҝәлин Австријадакы бир јығынҹагда ағсаггал кими хидмәт едән Һанс гардашын нүмунәсинә бахаг. Һәмин јығынҹағын ағсаггаллар шурасынын координатору дејир: «О, сизин бу дүнјада таныш ола биләҹәјиниз ән һәлим гардашлардан биридир». Анҹаг Һанс һеч дә һәмишә һәлим олмајыб. Ҝәнҹ јашларында о, ичкијә гуршанмышды вә бунун нәтиҹәсиндә чох агрессив олмушду. Һәтта о, ичкинин тәсири алтында оларкән гәзәбләниб өз севҝилисини гәтлә јетирмишди. Бу ҹинајәтә ҝөрә Һанса 20 ил һәбс ҹәзасы кәсилмишди. Мәһбус һәјаты да ону дәјишмәди. Лакин бир ҝүн Һансын анасы бир ағсаггалдан хаһиш едир ки, һәбсханаја ҝедиб онун оғлу илә сөһбәт еләсин. Беләҹә, Һанс Мүгәддәс Китабы өјрәнмәјә башлајыр. О дејир: «Көһнә шәхсијјәти әјнимдән чыхармаг чох чәтин олду. Мәнә Әшија 55:7 ајәсиндә јазылан “гој пис адам пис јолуну... атсын” сөзләри вә 1 Коринфлиләрә 6:11 ајәсиндә јазылан “сизләрдән дә бәзиләри белә иди” сөзләри ҝүҹ верирди. Јеһова узун илләр әрзиндә мүгәддәс руһундан верәрәк сәбирлә мәнә јени шәхсијјәти ҝејинмәјә көмәк еләди». Он једди ил јарым һәбсдә јатандан сонра Һанс орадан вәфтиз олунмуш мәсиһи кими чыхыр. О дејир: «Мәрһәмәтинә вә әфвинин боллуғуна ҝөрә Јеһоваја шүкүрләр олсун!»\n15. Дүнјада һансы әмәл бу ҝүн ади һал алыб? Бәс Мүгәддәс Китабда бу барәдә нә дејилир?\n15 Тәһгирдән савајы јалан данышмаг да көһнә шәхсијјәтә дахил хүсусијјәтдир. Мисал үчүн, инсанлар верҝидән јајынмаг, етдикләри ҝүнаһын мәсулијјәтиндән гачмаг үчүн јалана әл атырлар. Амма Јеһова «һагг Аллаһы»дыр (Зәб. 31:5). О, хидмәтчиләриндән јалан данышмамағы, бир-биринә һәгигәти сөјләмәји тәләб едир (Ефес. 4:25; Кол. 3:9). Бу сәбәбдән, бизә нә гәдәр чәтин олса да, әмәлимизә ҝөрә утансаг да, һәгигәти сөјләмәлијик (Мәс. 6:16—19).\nОНЛАР НЕҸӘ ГӘЛӘБӘ ЧАЛДЫЛАР?\n16. Көһнә шәхсијјәти әјнимиздән чыхармаг үчүн нә едә биләрик?\n16 Инсан көһнә шәхсијјәтин әмәлләриндән өз ҝүҹү илә азад ола билмәз. Бу мәгаләдә адлары чәкилән Сакура, Рибејро, Стефан вә Һанс пис вәрдишләриндән азад олмаг үчүн мүбаризә апармалы олмушдулар. Бу инсанлар Аллаһын Кәламынын вә мүгәддәс руһун онларын үрәкләринә вә зеһинләринә тәсир етмәсинә јол вермишдиләр (Лука 11:13; Ибр. 4:12). Биз дә көһнә шәхсијјәти әјнимиздән чыхармаг истәјириксә, Мүгәддәс Китабы мүталиә етмәли, онун үзәриндә дүшүнмәлијик. Һәмчинин Аллаһа дуа етмәлијик ки, бизә орадакы мәсләһәтләрә әмәл етмәјә ҝүҹ вә һикмәт версин (Јуш. 1:8; Зәб. 119:97; 1 Салон. 5:17). Јығынҹаглара һазырлашанда вә орада иштирак едәндә Аллаһын Кәламынын вә мүгәддәс руһун бизә тәсир етмәсинә јол веририк (Ибр. 10:24, 25). Бундан әлавә, руһани биликләр әлдә етмәк үчүн Јеһованын тәшкилатынын тәгдим етдији вәсаитләрдән там шәкилдә истифадә етмәлијик (Лука 12:42).\nКөһнә шәхсијјәти әјнимиздән неҹә чыхара биләрик? (16-ҹы абзаса бахын)\n17. Нөвбәти мәгаләдә нәји мүзакирә едәҹәјик?\n17 Бу мәгаләдә мәсиһиләрин гачмалы олдуглары бәзи пис әмәлләр һагда данышдыг. Бәс Аллаһын разылығыны газанмаг үчүн пис әмәлләри тәрҝитмәк кифајәтдир? Хејр. Биз бундан да артығыны етмәлијик, јени шәхсијјәти ҝејинмәлијик. Нөвбәти мәгаләдә бу мәҹази ҝејимин һәмишә әјнимиздә олмасы үчүн нә едә биләҹәјимизи арашдыраҹағыг.\n^ абз. 7 Бу мәгаләдәки бәзи адлар шәртидир.\n^ абз. 8 «Ҝәнҹләрин суаллары. Практики мәсләһәтләр» китабынын 1-ҹи ҹилдинин 25-ҹи фәслинә бахын.


Q=4	C=0	SS=0	LS=4	PS=0	DC=0	LC=0	SD=0	BS=1	G0=15	G1=13	G2=8	DLID=az_RU	BODY=21 Октјабр 2021\n6 ил бундан әввәл, 2015-ҹи илин мартында Бин Салман һәлә даһа ушаг икән БӘӘ вә Күвејтдән тутмуш Мисир, Судан вә Иорданијаја гәдәр бир нечә өлкәдән тәшкил олунмуш һәрби коалисијанын башында вә Американын там дәстәји илә Јәмәнә һүҹум етди. О, хам хәјалларла елә дүшүнүрдү ки, һәмин вахт Сәна вә онун әтрафындакы бөлҝәләрә нәзарәт едән һусиләри бир һәфтә ичиндә мәғлуб едәҹәк, өз сәрһәдләриндә Иранын диҝәр бир Һизбуллаһ јаратмасынын гаршысыны алаҹаг. Бин Салман о ҝүнләр һәлә рөјаларында сејр едирди вә Јәмәнин бир һәфтәјә фәтһ етмәли јер олмадығыны, һусиләрин јадлара тәслим олан ҹәмијјәт олмадығыны билмирди. Гыса мүддәтдән сонра мүгавимәтин сүмбәсинин даһа мөһкәм вә ҝүҹлү олдуғуну анлады. Дәниз, гуру вә һава јолларыны јәмәнлиләрин үзүнә бағланмасына бахмајараг, иддиа етди ки, әҝәр Иран Сәна мүҹаһидләринин јанында олмасајды, инди мүһарибәни битирмишдим! Һәр ҝүн ајагјалын мүҹаһидләрдән силлә алмасындан, нефт емалы заводларынын аловланмасындан, олмајан тәһлүкәсизлик вә етибарынын фәнаја ҝетмәсиндән, ејни һалда Америка патриотларынын да әлиндән һеч бир шеј ҝәлмәдијиндән, һамысындан писи исә хырманына дүшмүш оддан башга Иранын әсәрләринин һеч бир әсәр-әламәт тапа билмәмәјиндән ағрыјырды. Бәдбәхтин гәзәбләнмәјә һаггы вар иди. Анҹаг “мүһарибәни Иранын дахилинә чәкәҹәјик” демәсиндә, кечмиш ишләриндән даһа артыг гәләт етмишди вә ҝөрдүк ки, һәтта Һәсән Руһани хәстәлијинә дүчар олмуш Иран, о хроники хәстәликлә бөлҝәни идарә етди!\nСонралар Америка һисс етди ки, мүгавимәтин һүзуру вә Иранын ҝүнбәҝүн артан ҝүҹү илә мејдан онун үчүн даралмагдадыр. Әрәбистан инәјини јетәринҹә сағмасына бахмајараг, мәнфур коалисијаја дәстәјини азалтды. Хүсусилә дә Бајден һакимијјәтә ҝәлдикдән сонра патриотларыны да Әрәбистанын һәссас бөлҝәләриндән чыхартды. Кашыкчынын гәссабы инди һансы пис вәзијјәтә дүшдүјүнү анлајыр. Американын Ислам Республикасы илә гаршыдурмадан чәкиндији бир вахт, Әрәбистан нә едә биләр?! Бир мүддәт АБШ патриотларыны сионист режиминин Дәмир ҝүнбәзләри илә әвәзләмәси иллүзијасы илә ҝүндүзү ҝеҹәјә, ҝеҹәни ҝүндүзә чатдырсалар да, буҝүн бу нәтиҹәјә чатыблар ки, Иранла јалныз һөрмәт вә хаһиш дили илә даныша биләрләр. Башга јол јохдур. 2015-ҹи ил мартынын шәр сәрхошу, инди 2021-ҹи илин сентјабр-октјабр ајларында дәфәләрлә Иранын данышыглар масасына отурур вә пост-Америка дөврү үчүн зәифлик мөвгејиндән достлуг ардынҹадыр!\nБир нечә ај әввәл, һеч бир тәһлилчинин Әрәбистанын Иран гаршысында диз чөкмәјини дүшүнмәдији бир вахтда мән Әрәбистанын мүзакирә масасына отураҹағыны јаздым. Буну она ҝөрә дедим ки, Американын алчаг олдуғуну ҝөрүрдүм вә билирдим ки, Американын гачдығы бир вәзијјәтдә Әрәбистан һеч бир ҝүҹә архалана билмәјәҹәк вә реҝионун әсл ҝүҹүнә јахынлашмагдан башга чарәси олмајаҹаг.\nИранын да ики истәји вардыр: Јәмәнә гаршы мүһарибәнин дајанмасы вә Исраилин бајкот едилмәси!\nГәбул етмәк вә етмәмәк өз ишиниздир!\n1857 дәфә бахылыб


Q=13	C=2	SS=0	LS=11	PS=0	DC=0	LC=0	SD=0	BS=1	G0=26	G1=24	G2=14	DLID=az_RU	BODY=Nur-az.com - Халид Казымлынын "хариҹи бармағы" Түркијәни гарышдырды, бәс Иран?\n3 Рәбиүссани 1440\n22 Азәр 1397\n12 Јанвар 2018\nХалид Казымлынын "хариҹи бармағы" Түркијәни гарышдырды, бәс Иран?\nҺәлә илләр өнҹә мәрһум Түркијә башбаканы Нәҹмәддин Әрбакан демишди ки, империализмин мәгсәди Суријаны, Түркијәни, Ираны арадан апармагдыр.\nИран һадисәләри сәнҝисә дә "Азадлыг"- "Мүсават" ҹүтлүјү сәнҝимәк билмир. Дүнән "Азадлыг"ын јазары Халиг Баһадыры сусдурмаға чалышырдыг, инди дә "Мүсават"ын Халид Казымлысы ортаја чыхыб. Нә гәрибәликдирсә бу инсанларын һәр икиси түркпәрәст, Түркијә севән, Ирана нифрәт едән, ән әсас Ислама гаршы инсанлардыр. Халид Казымлы атеистдир, буну ондан мүсаһибә алан бир сајт јазмыш, Казымлы исә тәкзиб етмәмишди. Халиг Баһадыр исә Ислам ганунлары һаггында "гансыз-амансыз" ифадәси ишләдән, Ислам пејғәмбәринин пејғәмбәрлијини шүбһә алтына алан адамдыр. (Сонунҹу һагда сајтымызда мәгалә дәрҹ едилиб) Демәли, Халид Казымлыны да "Исламы сөјә билмәјиб Ираны сөјәнләр" силсиләсинә аид етмәк олар.\nАмма Аллаһа гурбан олум, бу да Аллаһын һикмәтиндәндир ки, әввәл Халиг Баһадыр, ондан сонра исә Халид Казымлы абсурд данышыб өзләрини биабыр етдиләр. Журналист олуб објектив јанашмадыглары, әксинә Ирана гаршы гәрәзли, Түркијәјә мүнасибәтдә јалаг олдуглары үзә чыхды. (Шәхсән мәним үчүн Түркијә дә, Иран да диҝәр мүсәлман өлкәләри дә әзиздир, дин гардашларымдыр, амма јалаглыг, гәрәзлилик кимә лазым?)\nХалид Казымлы сон олараг "Хариҹи бармаг" – реаллыг вә миф" башлыглы јазысында реаллыг һиссини итирб мифә гошулдуғуну бир даһа бирузә вериб. Мәлум јазысында ҝүја халглары етираз едән дөвләтләрин "хариҹи бармаг" ахтардыгларындан данышыб, амма елә өз јазысында да "хариҹ бармаг"ын олдуғу гәтидир. Тәәҹҹүб доғуран мәсәлә бундан ибарәтдир ки, "Мүсават" дејәсән коллектив олараг "хариҹи бармаг" мәсәләсинә етигадлы дејил. Бундан габаг Һүсејнбала Сәлимовла Замин Һаҹы да ("Мүсават" јазарлары) АБШ, Авропа, Исраил кими өлкәләрин фитнәкарлығыны инкар едиб "хариҹи бармаг"ын олмадығыны сүбут етмәјә чалышырдылар. Јенә дә Иранда баш верәнләр Сәудијјәдә баш версәјди, инанардыг ки, халг етираз едир. Чүнки Сәудијјә дөвләти бирбаша АБШ-ын машасыдыр, АБШ ораны нијә гарышдырсын ки? Амма Иранда иғтишашлар баш версин, бунда АБШ бармағы ахтармајасан, јахуд буну инкар едәсән – бу ону ҝөстәрир ки, сәнин дүнјадан хәбәрин јохдур.\nХалид Казымлы мәгаләсиндә өзүнү нәји вар биабыр едиб. Анламырам бу зеһнијјәтдә олан инсана о гәзетдә нә үчүн гонарар верирләр? Һалбуки бир абзасы о бири абзасыны тәкзиб едир.\nӘввәлҹә јазыр: "2016-ҹы илин ијулунда Түркијәдә башладылан һәрби чеврилиш хариҹдән тәшкил олунмушду, амма баш тутмады." Даһа сонра сөзүнә белә давам едир: "Ирандакы сон һадисәләрдә исә нә гәдәр “хариҹи әл” ахтарылса да, ортада елә бир узун бармаг ҝөрүнмүрдү. Она ҝөрә ки, бу дөвләт хариҹи кәшфијјатларын ҹасусларына гаршы һәссас вә гәддардыр, варлыгларына дөзмүр, тутдуғуну асыр. Бирдән-бирә Иранда о бојда 5-ҹи колон ортаја чыха билмәзди." (Бирдән-бирә нијә? Заман-заман ҝизли фәалијјәт ҝөстәрмәк АБШ-ын адәтидир. Иғтишашчыларын касыбчылыгдан, ишсизликдән етираз етдијини дүшүнсәк, мәҝәр ишсизлик, касыбчылыг бирдән-бирә мејдана чыхыр? Хејр, садәҹә етираз едәнләр сөзү бир јерә гојуб бир тарих тәјин едирләр. Гәддарлыға, тутдуғуну асмаг мәсәләсинә ҝәлдикдә исә Түркијәдәки о һадисәләрдән сонра Әрдоған вә командасы өлүм һөкмү ганунуну чыхартмағы мүзакирә етмәјә башладылар. Иранда исә елә әввәлләр дә Ислам ганунунун тәләбләринә ҝөрә өлүмү һагг едәнләр едам едилирди)\nХалидин һәр ики абзасыны онун кими мән дә ардыҹыл гејд етдим. Түркијәдәки һадисәләрин "хариҹи бармаг" олмасынын дәлили нә имиш? Јазыр: " Чүнки тәшкилатчылар көһнә стереотипләрлә һесабламалар апармышдылар, һәр шејин әски заманларда олдуғу кими баш верәҹәјини дүшүнмүш, харизматик лидерин ҝүҹүнү нәзәрә алмамышдылар."\nДемәли, Түркијә һадисәләриндән сонра јеҝанә ҝүнаһкар инсан Фәтулла Ҝүлән чыхды ки, инди ону "ФЕТӨ террор тәшкилаты адландырырлар. ФЕТӨ һарда отурур? АБШ-да. АБШ кимдир? Иранын бир нөмрәли дүшмәни. Иранда деврилән шаһын вариси һарада отурур? АБШ-да. Халид бәј өзү чох ҝөзәл билир ки, шаһ аиләсинин ајағы о торпаглара дәјән ҝүндән АБШ үмидлә јашајыр. Нә вахтса ингилаб олар, шаһзадә ора шаһ кими гајыдар. Һәмчинин узаг башы Әрдоғанла сөзләри дүз ҝәлмәз, еһтијат намизәд кими Фәтулланы кирли пул кими дөвријјәјә бурахарлар. Һәтта бәзиләри Азәрбајҹандакы игтидара мүхалиф олан Рәсул Гулијевин дә АБШ тәрәфиндән еһтијат фигур олмасыны гејд едир. Чүнки АБШ-ын досту олан халг јохдур, АБШ дүнја халглары илә "гоз-гоз" ојнајыр. Бунун мүгабилиндә дә бу гозу онун башында сындыран Ислам дөвләти вар. АБШ-ын исә бу дөвләти ҝөрән ҝөзү јохдур.\nХалид Казымлы Әрдоғаны харизматик лидер һесаб едиб "харизматик лидерин ҝүҹүнү нәзәрә алмамышдылар" дејир. Адам јәни билмир ки, бу харизматик лидер дар ајагда Али Дини Лидер Ајәтуллаһ Хаменеијә сығыныр. Биз Ираг Күрдүстаны олајларында да буну ачыгҹа ҝөрдүк. Халид Казымлы билмир ки, Шәргин ағсаггалы Иран, Иранын ағсаггалы Ајәтуллаһ Хаменеидир? Әслиндә Иранда о биабырчылыглары төрәдән сатгынлар Али Дини Лидерин нүфузуну нәзәрә алмадылар. Анламадылар ки, о инсанын бир сөзү бәс едәр Иранда.\nБир нечә ҝүн өнҹә сајтымызда Халиг Баһадырын да буна охшар фикрини тәнгид етдик. О ермәниләрә дөвләтләриндә јер верән Османлы һаггында "гәлбинин ҝенишлијиндән" дејир, Ираны исә ермәниләрә көмәк етмәкдә сучлајыр. Халид дә Түркијәдәки олајлары "хариҹи бармаг" адландырыр, амма Ирандакыны јох. Иранда касыб, ишсиз, баһалыгдан әзијјәт чәкән инсан ола биләр. Амма мәсҹиди јандыран, бајраға од вуран, дини оҹағы јандыранлары неҹә "хариҹи бармаг" адландырмајаг. Һәлә илләр өнҹә мәрһум Түркијә башбаканы Нәҹмәддин Әрбакан демишди ки, империализмин мәгсәди Суријаны, Түркијәни, Ираны арадан апармагдыр. Сонра Суријада гырғынлар баш верди, Халид ајылмады, Түркијәдә һәрби чеврилиш етмәк истәдиләр, Халид деди "хариҹи бармагдыр", Иранда гарышыглыг јаратмаг истәдиләр Халид бу бармағын варлығыны инкар етди. Һалбуки мәрһум Әрбаканын дөврүнә баханда индики вәзијјәтдә фитнәни даһа тез ајырмаг олур. Халид Казымлы исә ајагда ујујур.


Q=6	C=5	SS=1	LS=0	PS=0	DC=0	LC=0	SD=0	BS=2	G0=96	G1=46	G2=14	DLID=az_RU	BODY=Гәрибә бир һадисә - Ислам тарИхИндәкИ ролу Мө`минләр анасы Ајишәнин\nАбдуллаһ вә Әштәрин дөјүшү\nГәрибә бир һадисә\nМәшһур тарихчи Мәдаини јазыр:\nРави дејир: Мән Бәсрәдә гулағы кәсик бир киши ҝөрдүм. Мән ондан гулағынын кәсилмәсин сорушдум. О деди: – Мән Ҹәмәл мүһарибәсиндән сонра өлүләрин арасында ҝәзирдим. Бу вахт ҝөзүм өмрүнүн ахыр анларыны јашајан бир кишијә саташды. О, бу мәзмунда шер охуду:\nАнамыз Ајишә бизи һәлакәтә сүрүкләди. Буна бахмајараг биз онун әмриндән бојун гашырмадыг. Дөјүшдән вә фәдакарлыгдан онун мүгабилиндә дојмурдуг. Та өлүмлә сираб олдуг.\nБиз Зәббә гәбиләси Ајишәнин елә һимајә етдик ки, онун башга гәбиләләрә еһтијаҹы олмады.\nВај олсун бизә ки, гуламлардан вә кәнизләрдән тәшкил олунмуш, Тејм гәбиләсинә табе олдуг.\nМән ҹан верән кишијә дедим: Нијә Кәлмеји-Шәһадәти демирсән. О, мәнә деди: – Еј чүрүмүш гадынын оғлу нә дејирсән? Сән истәјирсән ки, мән бу мәгамда өзүмүзүз зәлил олдуғуну изһар едим? Мән истәдим о кишидән узаглашым. О мәнә деди: – Кәлмеји-Шәһадәти она тәлгин едим. О ҹанверән киши мәнә деди: – Бир аз да јахынлаш. Мән дә јахынлашдым. Бу вахт о јериндән сурәтлә галхыб, гулағымы ағзына алыб, дибиндән гопарды. О сонра мәнә деди: – Әҝәр ананын јанына ҝетдин вә сәни ким бу вәзијјәтә гојдуғуну сорушса она де: Үмејр ибни Әһләби Зәбби. Һәмин Үмејр ки, зәја сәттәләб Ајишәдән Әмирәл-Мө`минин олмаг истәди. Амма алданды.1\nВај олсун Әсмаја ки, оғлунун матәминдә отураҹаг.\nТәбәри Абдуллаһ ибни Зүбејрдән нәгл едир. О, дејир: Ҹәмәл мүһарибәсиндә бизим ордунун сајынын чох олмасына бахмајраг, мән отуз једди јердән јараланмышдым. Бу мүһарибәдә биз мәғлуб олдуг.\nИбни Зүбејр әлавә едир: Бу мүһарибәдә Ајишәнин дәвәсинин јејәни кимин әлиндә олсајды, һәмин шәхс өлдүрүлүрдү. Мәним бәдәнимдә отуз једди јара олмасына бахмајараг, чарәсиз галыб онун дәвәсинин јүјәнини ҝөтүрдүм. Бу вахт Ајишә сорушду: – Јүјән кимин әлиндәдир? Дедим: Абдуллаһ ибни Зүбејр. Ајишә билирди ки, јүјән кимин әлиндә олса, о гәтлә јетирилир. Буна ҝөрә дә Ајишә өзүндән ихтијарсыз олараг фәрјад етди: Вај олсун Әсмаја ки, оғлунун матәминдә отураҹаг.\nАбдуллаһ дејир: Бу вахт ҝөзүм Малик әштәрә саташды. Онунла әлбәјаха олдуг. Һәр икимиз јерә јыхылдыг. Бу вахт фәрјад етдим: Еј ҹамаат! Малики өлдүрүн. Онун өлүмү мәним өлүмүмлә нәтиҹәләнсә белә Малики өлдүрүн.\nҺәр ики гошундан бир дәстә бизә тәрәф ҝәлди. Һәр бир гуруп өз достуну мүдафиә етмәјә чалышырды. Онларын башы дөјүшмәјә бәрк гарышдығына ҝөрә мән вә Әштәр бир-биримиздән ајрылдыг. Амма гошун елә дағылды ки, даһа мән дәвәнин јүјәнини әлә сахлаја билмәдим.\nВагиди бу һадисәни белә нәгл едир: Абдуллаһ дөјүш мәгсәди илә мејдана ҝәлди. Бу ики гәһрәман дөјүш мејдаында үз-үзә ҝәлдиләр. Ајишә баҹысы оғлу Абдуллаһын киминлә дөјүшдүјүнү сорушду. Дедиләр6 Әштәрлә. Ајишә бу сөзү ешидән дә өзүндән ихтијарсыз фәрјад етди. “واثکل اسماء ”\nНәһајәт онлар арасында ҝүҹлү бир дөјүш олду. Малик јашлы вә аҹ олмасына бахмајараг, Абдуллаһ јерә вурду вә синәсинин үстүндә отурду. Бу гошунла бир-биринә гарышдылар. Һәр бир гошун өз сәркәрдәсини хилас етмәјәј чалышырды.\nАбдуллаһ уҹа сәслә фәрјад етди: Еј ҹамаат! Өлдүрүн Малики. Онун өлүмү мәним гәтлимлә нәтиҹәләнсәдә дә Малики өлдүрүн.\nАмма дөјүш мејданы вә гошунлар бир-бири елә гарышмышды ки, ҹамаат Әштәрлә вә Зүбејри бир-бириндән ајыра билмәди. Буна ҝөрәдә узун бир чәкишмәдән сонра Абдуллаһ өзүнү Маликин ҹајнағындан ниҹат верди вә дөјүшә давам етмәдән мејдандан гачды.\nӘгдүлфәрид китаынын саһиби бу һадисәни сонунда Абдуллаһдан нәгл едир: Малик мәни галдырыб, бир дәрәјә атды вә деди: – Әҝәр Пејғәмбәр ¡-ла гоһум олмасајдын, һәјатына сон гојардым.1\nТәбәри Әлгәмәдән нәгл едир: Мән бир ҝүн Малик Әштәрә дедим: Сән ки, Османын гәтлинә разы дејилдин нијә ҝөрә Ҹәмәл дөјүшүндә иштирак етдин? Малик деди: – Ајишәнин әсҝәрләри Әли ™-ла беј`әти едиб, сонрадан беј`әти сындырдылар. Буна ҝөрә дә мән бу дөјүшдә иштирак етдим. Амма онларын арасында Абдуллаһын ҝүнаһы башгаларындан чохдур. Чүнки Зүбејрин оғлу Ајишәни Әли илә дөјүшә вадар етди. Абдуллаһ атасыны Әлинин әлејһинә галдырды. Ајишә вә Зүбејр дөјүш фикриндән дөнәндә Абдуллаһ онлары јенидән мүһарибәјә ҝәтирди.. Аллаһ да дуамы гәбул-етди. Бир ҝен Әлгәмә Маликдән сорушду: – Ҹәмәл дөјүшүндә “алики өлдүрүн”ҹүмләсини дејән Абдуллаһ иди. О, деди: – Јох, бу ҹүмләни о демәјиб. Чүнки мән ону өлдүрмәдим. Фәгәт она бир гылынҹ вурдум. Чүнки бир мәтләб зеһнимә ҝәлди. Она ҝөрә дә мән ону өлдүрмәдим. Сонра Малик деди: –\nӘлгәмә!Бу ҹүмләни Әбдүррәһман ибни Әтаб дејиб.\nТәбәри јазыр: Ҹәмәл дөјүшүндә Абдуллаһын бәдәнинә чох јара дәјди. О, өзүнү әсҝәрләрин ҹәсләринин арасында атды. Дөјүшдән сонра ону мүалиҹә етдиләр. Абдуллаһ бу дөјүшдә өлмәди. Амма алдығы һәдсиз јараларын тәсириндән сонра Ајишәнин ордусунун үчүнҹү командири дә сүгут етди.\nБу дөүјүшдә бүтүн инсанларын диггәти Ајишәнин дәвәсинә ҹәлб олунмушду. Бүтүн ганлар вә әсҝәрләр онун кәнарында гәтлә јетирилди. Дәвә сүтуг едән кими дөјүш дә сона јетди.2\nЕј галиб әсҝәрләр! Дүшмәни өлдүрүн!\nЕј Османын интигамыны аланлар! Ајаға галхын.\nТәбәри јазыр: Әлинин ордусунун сағ ҹинаһы Ајишәнин ордусунун сол ҹинаһына һүҹум етди. Онлар арасында шиддәтли дөјүш олду. Ајишәнин ордусу ҝери чәкилди вә Ајишәнин пәнаһ апарыб, онун кәҹавәсинин әтрафына топлашдылар.1\nӘбу Михнәф јазыр\nӘли ™ Маликә әмр етди ки, дүшмән ордусуна сол ҹинаһдан һүҹум етсин. Малик һәзрәтин әмрин иҹра едиб, дүшмән ордусуну дағытды. Онлар гачмаға башладырлар. Бу һүҹумдан сонра Ајишәнин “Зәббә”,“Әдиј”, “Әзд”, “Наҹијә вә “Баһилә” гәбиләләриндән тәшкил олунмуш ордусу дәвәни мүдаиә етмәк үчүн һамы онун әтрафына ҹәм олдулар. Әли ™-ын ордусунун һәмләләри бу нөгтәјә тәрәф олурду. Бунда дөјүшүн даирәси сыхлашы вә шиддәтли бир дөјүш баш верди.\nНәһајәт Ајишәнин ордусу мәғлуб олду.2\nМәдаини вә Вагиди јазыр: Ајишәнин ордусу Әли ™-ын әсҝәрләринин шиддәтли һүҹумлары нәтиҹәсиндә дағылды вә әсҝәрләр кәҹавәнин әтрафына топлашдылар. Әли ™-ын әсҝәрләри дәвәни һәдәф гәрар вердиләр. Онлар дәвәјә ҝүҹлү һүҹумлар едир, Ајишәнин әсҝәрләри исә ону мүдафиә едирди. Бу дөјүшдә башлар бәдәнләриндән ајрылыр, кәсилмиш әлләр һаваја атылыр, гарынлар исы јарылырды. Амма әсҝәрләр дәвәнин әтрафыны елә алмышдылар ки, дөјүшүн ағырлығы вы шиддыти онлары горхутмасын. Нәһајәт Әли ™ әсҝәрләринә хитаб едәрәк, бујурду:\nВај олсун сизә, бајрагларыны ендирин. О, сејтанабәнзәр дәвәни тәгиб един. О, дәвә өлмәјәнҹә фитнә вә дөјүш давам едәҹәк вә һеч ким сағ галмајаҹаг. Ҹамаат! Дәвәни тәгиб един. Әли ™-ын әмри бүтүн һүҹумлар дәвәјә тәрәф тушланды. Нәһајәт дәвә өлдүрүлдү.\nТарихчиләр јазыр: Дөјүш чох шиддәтләнди. Ҹамаатын сәс-күјү вә дәвәнин нәрәси уҹа иди. Мәҹашии фәрјад етди: Ҹамаат! Анамызы һимајы един. Ҹамаат! Ајишәнин мүдафиә един. Ананызы горујун. Дәвәнин әтрафыны елә горху вә дәһшәт бүрүмүшдү ки, ҹамаат бир-бири нә гарышмыш вә бир-бирләрин танымамазлыгдан өлдүрүрдүләр. Әли ™-әсҝәрләри дүшмәнә һәмлә едир вә онлары пәракәндә едирдиләр. Анҹаг фәрариләрин јеринә башга бир дәстә долдурурду. Нәһајәт Имам әли ™ фәрјад етди:\nҸамаат! Дәвәни охлајын. О, ләнәтләнмиш дәвәни өлдүрүн. Бу әмрдән сонра әсҝәрләр дәвәни охламаға башладылар. Амма мөһкәм дәмир зиреһ, тахта вә кечә илә өртүлдүјүндән охлар дәвәнин бәдәнинә дәјмирди. Дәвәнин өртүјүнә о гәдәрә ох дәјмишди ки, дәвә кирпијә охшајырды.


Q=15	C=5	SS=3	LS=5	PS=3	DC=0	LC=0	SD=0	BS=1	G0=49	G1=33	G2=11	DLID=az_RU	BODY=Һәвариләрин ишләри 28 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 28:1—31\nМалта адасында (1—6)\nПублинин атасы шәфа тапыр (7—10)\nРомаја ҝедәркән (11—16)\nБулус Рома јәһудиләрилә данышыр (17—29)\nБулус ики ил әрзиндә ҹәсарәтлә тәблиғ едир (30, 31)\n28 Биз сағ-саламат саһилә чыханда бу аданын Малта адландығыны өјрәндик.+ 2 Әҹнәби дилдә данышан ада сакинләри бизә мисилсиз инсанпәрвәрлик ҝөстәрдиләр. Һава чох сојуг иди, јағыш јағырды. Онлар тонгал галајыб меһрибанлыгла бизи исинмәјә дәвәт етдиләр. 3 Булус бир дәстә чырпы јығыб тонгала атды. Бу вахт истидән гачан бир ҝүрзә Булусун әлиндән јапышды. 4 Аданын сакинләри онун әлиндән салланмыш зәһәрли иланы ҝөрәндә бир-биринә дедиләр: «Шүбһәсиз, бу адам гатилдир. Дәниздән сағ-саламат чыхса да, Әдаләтин* әлиндән ҹаныны гуртара билмәди». 5 Лакин Булус әлини чырпыб иланы ода атды, онун өзүнә исә зәрәр дәјмәди. 6 Ада сакинләри елә дүшүнүрдүләр ки, Булусун әли шишәҹәк, јахуд да о, гәфләтән јыхылыб өләҹәк. Онлар хејли ҝөзләдиләр. Ҝөрәндә ки, она һеч нә олмур, фикирләрини дәјишиб онун аллаһ олдуғуну демәјә башладылар. 7 Јахынлыгда Публи адында бир кишинин торпаглары вар иди. О, аданын бөјүјү иди. Публи бизи меһрибанлыгла гаршылады вә үч ҝүн гонаг сахлады. 8 Публинин атасы хәстә иди. О, ганлы исһал хәстәлијинә тутулмушду вә гыздырма ичиндә иди. Булус онун јанына ҝәлди, дуа едиб әлләрини үстүнә гојду. Киши сағалды.+ 9 Бу һадисәдән сонра адада олан башга хәстәләр дә Булусун јанына ҝәлир вә шәфа тапырдылар.+ 10 Онлар бизә еһтирамларыны нүмајиш етдирмәк үчүн чохлу һәдијјәләр ҝәтирирдиләр. Биз ададан ҝедәндә онлар һәтта јолумуза тәдарүк дә ҝөрмүшдүләр. 11 Биз орада үч ај галдыгдан сонра бурнунда «Зевс оғуллары» бәзәји олан ҝәмијә миниб јола дүшдүк. Бу ҝәми Исҝәндәријјәдән ҝәлмишди вә бүтүн гышы адада дајанмышды. 12 Сиракуз лиманына ҝириб үч ҝүн орада галдыг. 13 Сонра орадан јола чыхыб Реҝиума ҝәлдик. Ертәси ҝүн ҹәнуб күләји әсди вә биз нөвбәти ҝүн Путеолијә чатдыг. 14 Орада гардашлары тапдыг. Онлар хаһиш етдиләр ки, бир һәфтә јанларында галаг. Беләҹә, Ромаја јахынлашдыг. 15 Орадакы гардашлар бизим ҝәлишимиздән хәбәр тутанда бизи гаршыламаг үчүн Аппи базарына вә Үч Меһманханаја гәдәр ҝәлдиләр. Булус онлары ҝөрәндә Аллаһа шүкүр етди вә үрәкләнди.+ 16 Нәһајәт ки, Ромаја ҝәлдик. Булуса ајры јашамаға иҹазә вердиләр. Бир әсҝәр онун кешијини чәкирди. 17 Үч ҝүндән сонра о, јәһудиләрин рәһбәрләрини јанына дәвәт етди. Онлар јығышанда Булус сөзә башлады: «Гардашлар, мән нә халгымыза, нә дә әҹдадларымызын адәтләринә гаршы пис бир иш ҝөрмәмишәм.+ Буна бахмајараг, мәни Јерусәлимдә дустаг едиб, ромалыларын әлинә вердиләр.+ 18 Амма ромалылар мәни истинтаг етдикдән+ сонра өлүм ҹәзасына лајиг бир иш тутмадығымы ҝөрүб азад етмәк истәдиләр.+ 19 Јәһудиләр бунун әлејһинә чыхдылар вә мән мәҹбур олуб Сезарын мәһкәмәсини тәләб етдим.+ Мәни дүз баша дүшүн, мән халгымы иттиһам етмәк фикриндә дејиләм. 20 Мәһз елә буна ҝөрә хаһиш етдим ки, сизинлә ҝөрүшүб сөһбәт едәк. Ҝөрдүјүнүз бу гандаллар Исраилин үмидинә ҝөрәдир».+ 21 Јәһудиләр она дедиләр: «Биз Јәһудијјәдән сәнинлә бағлы мәктуб алмамышыг. Орадан ҝәлән гардашларымыз да бизә сәнин һаггында нә бир хәбәр ҝәтириб, нә дә бир кәлмә пис сөз дејиб. 22 Јахшы оларды ки, сәнин бахышларын барәдә елә өзүндән сорушаг, чүнки билдијимизә ҝөрә һәр јердә бу тәригәтин+ әлејһинә данышырлар».+ 23 Беләҹә, онлар бир ҝүн тәјин етдиләр. Һәмин ҝүн ҝәлиб чатанда онлар әввәлкиндән дә чох адамла Булусун галдығы евә ҝәлдиләр. Булус Аллаһын Падшаһлығы һаггында әтрафлы шәһадәт верди, һәм Мусанын Төвратындан*+, һәм Пејғәмбәрләрин китабындан+ Иса һаггында данылмаз сүбутлар ҝәтириб+ сәһәрдән ахшамадәк һәр шеји онлара изаһ етди. 24 Онлардан бәзиләри дејиләнләрә инанды, бәзиләри исә инанмады. 25 Араларында мүбаһисә дүшдү вә онлар дағылышмаға башладылар. Онда Булус деди: «Мүгәддәс руһ Әшија пејғәмбәр васитәсилә ата-бабаларыныза јахшы демишди: 26 “Ҝет, бу халга белә де: “Ешитмәјинә ешидәҹәксиниз, амма бир шеј баша дүшмәјәҹәксиниз. Бахмағына бахаҹагсыныз, амма бир шеј ҝөрмәјәҹәксиниз.+ 27 Чүнки бу халгын үрәји күтләшиб. Гулаглары ешидир, амма һај вермирләр. Ҝөзләрини јумублар ки, ҝөзләри илә ҝөрмәсинләр, гулаглары илә ешитмәсинләр, үрәкләри илә дәрк етмәсинләр вә ҝери дөнмәсинләр ки, Мән онлара шәфа верим”.+ 28 Билин вә аҝаһ олун! Аллаһ хилас јолу һаггындакы бу хәбәри диҝәр халглара да ҝөндәриб.+ Онлар мүтләг гулаг асаҹаглар».+ 29 *—— 30 Беләликлә, Булус кирајә тутдуғу евдә дүз ики ил галды.+ О, јанына ҝәләнләри меһрибанлыгла гәбул едир, 31 бөјүк ҹәсарәтлә+, һеч бир манеә олмадан онлара Аллаһын Падшаһлығы һаггында данышыр, Иса Мәсиһ һаггында тәлим верирди.\n^ Јун. Дике. Ҝүман ки, бурада гисас алыб әдаләти бәргәрар едән илаһә, јахуд әдаләт мәфһумунун шәхсләндирилмиш образы нәзәрдә тутулур.\nҺәвариләрин ишләри 28


Q=19	C=15	SS=0	LS=15	PS=0	DC=0	LC=0	SD=0	BS=1	G0=15	G1=10	G2=4	DLID=az_RU	BODY=ДИЛИ: Aзәрбајҹан (кирил әлифбасы) Јава дили Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Белиз креолу Боливија жест дили Бразилија жест дили Валенсија Венесуела жест дили Вјетнам Галисија дили Гана жест дили Гваделупа креолу Гвинеа-Биссау креолу Гренландија Данимарка Дусун Еквадор жест дили Зимбабве жест дили Индонезија Индонезија жест дили Исвеч Камбоҹа Кирибати Кисии Колумбија жест дили Конго Кореја жест дили Коста-Рика жест дили Лаос Литва Маврики креолу Македонија Малајзија жест дили Малта Маркиз дили (Нуку-Һива) Маркиз дили (Һива-Оа) Маршалл Маҹарыстан жест дили Мјанма Непал Ниас Нидерланд Нидерланд жест дили Ниуе Норвеч Парагвај жест дили Перу жест дили Понапе Раратонга Рејунјон креолу Румынија жест дили Самоа Сејшел креолу Словакија жест дили Соломон Адалары пиҹини Сомали Таити Токелау Тонга Тувалу Увеа Уелс Украјна Фарер Филиппин жест дили Финландија жест дили Фиҹи Франса жест дили Хмонг (ағ) Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур амһара аракуан ассам аттие аукан африкаанс ашағы алман ајмара аһанта бамана баса (Камерун) баса (Либерија) баск батак (дејри) батак (каро) батак (сималунгун) батак (тоба) бауле башгырд бенгал бикол бислама болгар булу варај везо венда волајта га газах ган гарачы (Македонија) гарачы дили (Болгарыстан) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуарани (боливија) гуахиро гуере гуна гуҹарат гырғыз дамара дигорон дреһу дуала дхолуо еве ембера (катио) ермәни есан естон ефик зулу ибан ибанаг ибинда ибо иврит илок инҝилис ирланд исланд исоко испан италјан кабил кабовердиану какчикел кана каннада каонде карен (сго) каталан кекчи кечуа (Анкаш) кечуа (Ајакучо) кечуа (Боливија) кечуа (Куско) киконго кикујју килуба кимбунду кинанде кинјаруанда кипенде кирунди кисонге кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) кореја коса кпелле крио куангали куанјама кјангонде күрд курманҹи (Гафгаз) кһаси латгал латыш лаһу ленҹе лингала лози ломве лувале луганда лугбара лунда мазахуа макуа малагаси малај малајалам мам мамбве-лунгу мангарева манинка (шәрги) маратһ масатек (Хуаутла) мајја маҹар мбукушу менде меру мизо мискито михе миштек (Уахуапан) миштек (Ҝерреро) монгол море навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндау ндебеле ндебеле (Зимбабве) ндонга нзема нуер нјунгве окпе оромо осетин отоми (Мескитал вадиси) паес пангасинан папјаменто (Аруба) папјаменто (Күрасао) пилага пиҹин (Камерун) полјак португал пулар пәнҹаб пәнҹаб (шаһмуһи) румын рус рус жест дили руторо санго сапотек (Истм) сапотек (Лачигуири) сарамаккан сарнами свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили сунда сусу тагалог таи таи (шимал-шәрги) талјан тамил тандрој танкарана тараски тарахумара татар таҹик тви телугу тетум (Дили) тзелтал тив тигре тлапанек тоабаите ток-писин тотонак тохолабал тсва тсонга тумбука түрк түркмән түркмән (кирил) удмурт уичи урду урһобо ујғур (кирил) фанте фарс фин фон франсыз фрафра хорват хуастек (Сан-Луис-Потоси) чавакано чангана (Зимбабве) чех чибемба чинјанја читонга читонга (Зимбабве) чичева чокве чол чопи чуабо чуваш шона јакоуба јао јапон јоруба јунан јунан жест дили ҝерзе ҝүрҹү ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту һунсрик әрәб өзбәк\nКечилмәз мешә, пис һава, һәјатын чәтинликләри, ишдән сонракы јорғунлуг. Бунларын һеч бири јығынҹаға ҝетмәјимизә әнҝәл ола билмәз. Нәјә ҝөрә биз гардашларымызла ҝөрүшмәк үчүн әлимиздән ҝәләни едирик?\nПроблемләри һәлл етмәјә көмәк едир. Һәвари Булус мәсләһәт ҝөрмүшдү ки, јығынҹаға ҝәләнләр бир-бириләринә гаршы диггәтли олсунлар (Ибраниләрә 10:24). Бу ифадә «ҹидди дүшүнмәк» мәнасыны дашыјыр. Бу о демәкдир ки, биз бир-биримизи јахындан танымалы, бир-биримизин гајғысына галмалыјыг. Баҹы-гардашларымызла таныш олдугҹа ҝөрүрүк ки, бизим үзләшдијимиз чәтинликләрлә онлар да гаршылашыблар вә бунун өһдәсиндән уғурла ҝәлибләр. Биз дә онларын көмәјилә чәтинликләри дәф едә биләрик.\nӘсл достлар газанырыг. Диндашларымыз бизим танышларымыз јох, достларымыздыр. Биз онларла тәкҹә јығынҹагда ҝөрүшмүрүк. Вахт ајырыб бирҝә истираһәт дә едирик. Беләҹә, бир-биримизин гәдрини даһа чох билир, бир-биримизи даһа чох севирик. Достумуз чәтинлијә дүшәндә онун дадына чатырыг, неҹә дејәрләр, дост дар ҝүндә танынар (Мәсәлләр 17:17). Бәли, биз бир-биримизин гејдинә галмалыјыг. Бунун үчүн исә јығынҹағын бүтүн үзвләри илә дост олмалыјыг (1 Коринфлиләрә 12:25, 26).\nБиз сизи тәшвиг едирик ки, өзүнүзә достлары Аллаһы севән инсанлар арасындан, Јеһованын Шаһидләри арасындан сечәсиниз. Сизи достларымызын сырасында ҝөрмәјә шад оларыг.\nЈығынҹагда баҹы-гардашларла јахындан таныш олмаг нә үчүн ваҹибдир?\nСиз јығынҹағымызын үзвләри илә таныш олмаг истәјәрдиниз?\nЈеһованын Шаһидләринин ҝөрүшләри неҹә кечир?\nҜөрүшләримизин неҹә кечдијини билмәк истәјирсинизсә, бујурун, өјрәнә биләрсиниз.